Pasangan Baru Kahwin Idamkan Hubungan Berkekalan Sepanjang Hayat? Ni 10 Tip Dari Peguam Syarie!

Sekarang ni buka je laman sosial, pantang scroll feed mesti akan naik gambar rakan-rakan kita menamatkan zaman bujang mereka.

Lebih-lebih lagi sekarang ni dengan situasi yang tak mengizinkan, kebanyakan memilih untuk membuat secara kecil-kecilan sahaja dengan mengehadkan jumlah tetamu.

Pada yang tak dijemput, jangan terasa hati. Lebih baik kita mendoakan yang baik-baik. Kan?

10 Perkara penting “Pengantin Baru” kena buat untuk elak perceraian

Kadang kala, semasa nak jadi pengantin baru ni, ada pasangan yang mungkin tak ambil tahu tentang persiapan yang perlu selepas kahwin. Bukan terlambat, cuma jangan tidak ambil tahu langsung.

Selepas berkahwin, banyak cabaran besar bakal berlaku kepada pasangan baru. Khususnya hal yang berkaitan pengurusan dan undang-undang keluarga Islam. Jika enggan peduli tentang isu ini, pastinya akan berlaku keretakan besar istana yang dibina.
Jadi, saya nak kongsikan 10 perkara penting kepada bakal pengantin baru perlu ambil peduli selepas kahwin kelak.

1. Teruskan belajar tentang ilmu kekeluargaan Islam

Selepas saja suatu pasangan diakadnikah, mereka perlu tahu bahawa mereka sudah terikat dengan Undang-undang Keluarga Islam. Jadi, mahu atau tidak, suami dan isteri perlu belajar tentang ilmu kekeluargaan Islam.

Khususnya perkara yang penting untuk diketahui berkaitan dengan hak suami isteri selepas kahwin, hak anak, hak selepas perceraian dan hak suami isteri jika berlaku kematian.
Memang kita tak mahu cerai dan mati, tapi kita perlu tahu, ajal dan jodoh atas ketentuan Allah. Mahu atau tidak, kita perlu terus belajar dan ambil peduli tentang perkara ini.

2. Suami kena sedia tempat tinggal yang selesa & berasingan kepada isteri

Rumah adalah keperluan wajib untuk suami sediakan kepada isteri. Sebaiknya, rumah ini disediakan berasingan daripada orang lain termasuk ahli keluarga suami atau keluarga isteri.

Jika suami dan isteri ‘PJJ’ atau perkahwinan jarak jauh, tidak tinggal bersama, suami tetap wajib sediakan rumah kepada isteri. Boleh sewa atau beli, yang penting disediakan tempat tinggal yang selesa dan berasingan kepada isteri. Ini termasuklah perbelanjaan rumah seperti elektrik dan air perlu dibayar oleh suami.

3.  Rancang kewangan dengan bijak

Salah satu sebab terjadinya pergaduhan suami isteri sepanjang karier saya, didapati banyak pasangan yang bercerai diawal usia perkahwinan adalah disebabkan ‘duit tak cukup’ atau bergaduh ‘sebab duit’.

Pada saya, untuk elakkan pergaduhan tentang wang ringgit, mesti perlu ada budget atau perancangan kewangan yang bijak serta mesti dipatuhi suami isteri. Kalau negara kita ni pun, sampai berdebat dalam Parlimen untuk budget diluluskan, maka amat penting jugalah suami isteri bincang betul-betul budget bulanan dan tahunan.

4. Masukkan nafkah belanja isteri secara online transfer setiap bulan

Jika suami itu seorang anggota tentera, pasti tak ada isu tak dapat Nafkah sebab anggota tentera wajib ada potongan kepada isteri. Mungkin isu yang timbul adalah isu tak cukup nafkah. Itu perkara lain. Namun, contoh ini patut diteladani oleh pasangan yang lain.

Setiap bulan, suami wajib masukkan duit belanja isteri ke dalam akaunnya bagi mudah membuktikan bahawa pemberian nafkah berlaku. Sekiranya duit yang hendak diberikan suami itu termasuk duit rumah, perbelanjaan isi rumah dan anak-anak, perlulah masukkan sejumlah wang yang wajar. Janganlah masuk setiap bulan RM200, tapi duit itu jugalah untuk isteri bayar sewa, beli barang dapur, beli barang anak. Memang tak cukup sangat lah.

5. Dapatkan nasihat atau kaunseling jika berlaku perbalahan

Sekiranya berlaku pergaduhan suami isteri, segera dapatkan khidmat kaunseling di Pejabat Agama. Jangan pendam setiap masalah. Ia perlu diluahkan kepada orang yang boleh bantu selesaikan masalah anda.

Tidak semestinya suami yang perlu mohon kaunseling, isteri secara bersendirian boleh mohon untuk kaunseling walaupun suami enggan kaunseling.

6. Adu pada keluarga sebarang masalah, jangan pendam

Setiap isu dan permasalahan yang timbul, andai perkara itu kecil macam mana sekalipun, jangan simpan sendiri. Ada yang ahli keluarga tak tahu sebarang masalah, kerana tak pernah diberitahu.

Misalnya sering berlaku pergaduhan fizikal, duit belanja tak cukup dan lain-lain. Kadang ahli keluarga bukan nak suruh cerai, tapi nak jadi orang tengah yang boleh bawak berbincang. Kalau nak nikah dulu pun pakai ahli keluarga untuk bercakap, takkan bila jadi isu, kita abaikan mereka.

7. Buang tabiat lama yang negatif

Jika semasa bujang, ada tabiat merokok misalnya, selepas kahwin patut buang kerana duit belanja harian akan bazir dan bahaya kesihatan anak isteri. Begitu juga dengan tabiat lain isteri, kalau masa bujang banyak bergaul mesra dengan rakan sekerja, maka selepas kahwin, perlu ada batasannya.

Sama juga dengan hobi yang mungkin tak bagus untuk perkahwinan. Contohnya, suami asyik main game tak kira waktu siang malam sebab biasa buat semasa bujang, hobi tu patut dibuang atau dikurangkan. Ini adalah salah satu punca pasangan muda bercerai zaman ini.

8. Siang waktu bekerja, malam waktu bersama keluarga

Kalau dulu zaman bujang selalu lepak di kedai mamak waktu malam untuk tengok bola dengan kawan-kawan, selepas berkahwin perlu ada hadnya. Khususnya ketika pasangan yang baru ada anak kecil.

Siang anda sudah spend masa untuk bekerja dan bersama pekerja, maka waktu malam apa salahnya menggunakan waktu sebaik mungkin untuk bersama anak isteri. Apa salahnya tonton bola kegemaran anda di rumah bersama anak isteri kan?

9. Jangan sembunyikan perkara penting

Tolong jangan sembunyikan apa-apa maklumat khususnya berkaitan dengan hutang, harta yang dimiliki dan tanggungan yang ada sebelum dan selepas kahwin. Kadang-kadang ada wanita yang tak tahu, rupanya suami yang dikahwini tersebut mempunyai isteri lain dan anak-anak terdahulu.

Begitu juga setiap pasangan, jangan ada meletakkan password telefon atau apa-apa password bank yang tidak diketahui kepada setiap pasangan. Meletakkan password yang tidak diketahui ini pasti akan menimbulkan rasa curiga dan boleh sukarkan pasangan untuk keluarkan duit bank jika kematian anda bagi urusan terdesak.

10. Utamakan perbelanjaan isteri dan anak sebelum diri sendiri dan orang lain

Bila dah kahwin, suami wajib meletakkan keperluan isteri dan anak lebih penting daripada segalanya sebab suami yang sanggup nak pikul amanah tersebut. Kalau tidak, apa guna nikah kalau belanja isteri pun tak mampu. Belum lagi dapat anak yang perbelanjaannya pun agak tinggi sekarang.

Kadang-kadang, ada yang tak mampu tanggung diri sendiri pun, tapi nak juga nikah. Akhirnya, diri terbeban bukan sebab tak mampu, tapi sebab asyik ditakuk yang lama. Jangan nafkah anak dan isteri terabai sudah la.

Ada tak rakan atau saudara anda pengantin baru? Boleh tak sampaikan amanat saya ini seluas-luasnya?


Masker Mudah Bantu Pulih & Rawat Muka Breakout Guna 2 Bahan Je. Wanita Ini Kongsikan Petuanya.

Jerawat atau muka ‘breakout’ antara masalah kulit yang sangat membimbangkan kaum wanita. Pelbagai cara digunakan untuk mengatasi masalah tersebut.

Masker Rawat Muka Breakout Guna 2 Bahan Je.

Siapa tahu tips kecantikan rawat muka yang tengah breakout ni. Mudah jee kan tak banyak nak keluar modal pun. Pastu banyak pulak kebaikan pada kulit wajah kita.

Tips ni sesuai untuk korang yang dah tersalah guna produk lambakan dipasaran sekarang.

So, untuk merawat dan bagi muka rileks semula, detox dulu ye cara ni.
Sal bagi petua mudah dan in shaa Allah boleh pulihkan semula kulit korang tu.

Bahan bahan

Sebiji tomato ( dah masak ranum)
1 sudu besar lemon

Cara membuat:

1. Basuh bersih, potong 4 tomato dan lenyekkan je guna tangan tomato tu dah lembut bagi hancur semua ye. Tak perlu kisar pun tau. Bagi texture dia kasar macam dalam gambar.

2. Perahkan sesudu besar buah lemon.

3. Campur kedua dua bahan tersebut. Lepastu kacau lah bagi kedua dua bahan tu sebati elok ye.

4. Cuci muka dengan air suam dulu, bagi liang pori terbuka. Dan boleh lah letak bahan ni kat muka korang. Baca Bismillahirohmanirohim dulu ?

5. Biarkan dalam 15 ke 20minit ye. Baru bilas dengan air bersih ye.

Kebaikan lain bila buat masker ni kan, adalah seperti berikut :

1. Merawat kulit dari parut jerawat
2. Merawat dari kesan kusam
3. Tegangkan dan anjalkan kulit muka
4. Merawat masalah jeragat
5. Membantu mengecutkan jerawat
6. Menjadikan tona kulit jadi sekata

Buah lemon ni ada Vitamin C dan antioksidan so baik sangat untuk glowingkan muka kita tau.

Amalkan tips kecantikan dan merawat muka dari breakout ni 3kali dalam seminggu ye.

Inshaa Allah kulit muka korang akan beransur baik dan berseri semula.

Sebarkan kebaikan tips ni kat kawan kawan korang yang ada masalah macam ni. Mana tahu ia bermanfaat kat korang. Lagi pulak tak perlu keluar modal yang besar kan.

Sal izinkan untuk korang share. Silakan?


Ibu-Ibu Nak Berhenti Kerja, Amal 10 Nasihat Ini. Gerenti Tak Menyesal Hati Pun Tenang!

Berhenti kerja dalam zaman sekarang mungkin memerlukan anda berfikir berpuluh kali sebelum membuat keputusan. Ia bukan satu perkara mudah kerana tidak tahu apa yang bakal terjadi selepas itu? Nak nak lagi bagi anda yang sudah terbiasa pegang duit sendiri.

Jika aku bertemu dengan para ibu yang berhenti kerja walau apa jua alasan pun demi menjaga anak – anak sendiri walhal mereka punya pendidikan tinggi dan pernah berkerjaya sebelum ini, aku tumpang gembira buat mereka.

Pertamanya aku gembira kerana si suami berani menyahut cabaran mencari nafkah keluarga di era ‘seorang bekerja tak cukup’ masakini. Aku tumpang gembira juga kerana para ibu ini sanggup mengorbankan cita – cita dan bakat yang mereka ada dalam membina kerjaya demi menjaga keluarga. Ini bermakna lebih ramai ibu – ibu yang ber’isi’ mindanya dalam membina peradaban bangsa yang kian kosong kini.

Walaupun mereka tampil menyatakan ketidakpastian dan kerisauan akan keputusan yang diambil, pesan aku begini:

Seorang SAHM pernah bertanya pada saya, “Patutkah saya sambung belajar macam akak?” setelah dia menyatakan kekosongan jiwa dek berada di rumah sepanjang masa. Jawapan saya, “Boleh kalau awak nak dan rasa mampu. Tapi sebenarnya banyak lagi aktiviti yang boleh dibuat untuk mengisi kekosongan jiwa itu. Awak sebenarnya hanya ingin keluar sebentar saja dari rutin harian itu. ‘Me-time’ itu ada, kita cuma perlu jadikan ia, fleksibelkan ia dan pelbagaikan ia.

Dan sebenarnya yang jauh lebih penting adalah, pandangan kita terhadap diri kita. Do you feel good about yourself?


Ikut Tip Ini Jika Mahu Miss V Lebih Ketat & Tak Berbau. Caranya Mudah sahaja, Amalkan Jus Detoks 7 Bahan Ini!

Nak cantik jawapannya mudah sahaja. Kena rajin. Kalau malas guna produk mahal pun tetap tidak berguna.

Lebih-lebih lagi bagi anda yang sudah bersuami jangan malas usahakan pelbagai cara untuk kekal cantik. Bukan cantik sahaja tetapi paling penting kita kena jaga kesihatan
dalaman untuk diri kita sendiri.

Rutin wajib yang semua wanita kena amalkan salah satunya adalah mengamalkan jus detoks. Jus detoks rahim pula adalah bonus untuk wanita.

Suami pun tumpang sekali gembira. Mana taknya, selain dapat bersihkan rahim, miss v juga bertambah ketat dan tak berbau lepas amalkan jus detoks ringkas ni.

Tak sukar nak buatnya, campakkan kesemua bahan dalam periuk dan biarkan mendidih
sahaja. Senang!

Bahan-bahan:
3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

Caranya:
1. Rebus semua herba dalam periuk hingga airnya bertukar warna kuning.

2. Tambahkan air asam jawa dan gula merah.

3. Biarkan mendidih sekejap dan tutup apinya.

4. Biarkan air rebusan menjadi suam dan terus diminum.

Lebihannya bolehlah disimpan di dalam peti sejuk. Jangan takut untuk amalkan jus ini kerana rasanya tidak pahit malah baunya juga harum disebabkan ada
serai dan daun pandan.

Mahu lebih hebat lagi, anda juga disyorkan untuk tambahkan daun sireh atau daun kencur. Bagi ibu yang menyusu pula, boleh tambahkan sedikit halba atau
habbatus sauda. Selamat mencuba!


Banyak Sumbangan Rangkaian Jalan Raya, Mantan Menteri Kerja Raya, Tun Dr S Samy Vellu Meninggal Dunia.

Belasungkawa Tun Dr S Samy Vellu. Hari ini rakyat Malaysia dikejutkan dengan berita duka dengan pemergian Tun Dr S Samy Vellu negarawan yang juga mantan Menteri Kerja Raya dan bekas presien MIC (Malaysian Indian Congress ).

Samy Vellu yang berusia 86 tahun meninggal dunia di kediamannya di Jalan Ipoh, Kuala Lumpur kira-kira jam 7 pagi Khamis.

Berita kematian mendiang dikongsikan bekas Menteri Kesihatan, Datuk Seri Dr. S. Subramaniam menerusi hantaran Facebook beliau pagi tadi.

PM UCAP TAKZIAH

Dalam pada itu, Perdana Menteri, Datuk Seri Ismail Sabri Yaakob merakamkan ucapan takziah di atas pemergian bekas Presiden MIC, Tun Dr S Samy Vellu pada pagi ini.

Menerusi posting di facebook miliknya, beliau menyifatkan mandiang banyak memainkan peranan dalam pembangunan rangkaian infrastruktur jalan raya di negara ini.

“Pagi ini saya menerima berita sedih tentang pemergian Tun S Samy Vellu, mantan Presiden MIC dan bekas menteri Kabinet yang paling lama berkhidmat bermula sebagai Menteri Kerja Raya pada 1979 hingga 1989 dan 1995 hingga 2008.

“Mendiang juga menjadi Menteri Tenaga, Telekomunikasi dan Pos dari 1989 hingga 1995. Mendiang banyak memainkan peranan dalam pembangunan rangkaian jalan raya dalam negara,”

“Saya mengucapkan takziah kepada seluruh ahli keluarga mendiang. Jasa beliau akan terus dikenang,

PENGHORMATAN TERAKHIR

Orang ramai yang ingin memberi penghormatan terakhir kepada bekas Menteri Kerja Raya, Tun Dr S Samy Vellu yang meninggal dunia pagi tadi, boleh hadir ke kediamannya selepas jam 2 petang ini.

Bekas setiausaha yang mewakili keluarga Samy Vellu, Datuk E Sivabalan, berkata mendiang akan dibawa ke Krematorium Dewan Bandaraya Kuala Lumpur (DBKL) dekat Jalan Kuari, Cheras esok.

“Urusan pengebumian sedang dibuat untuk mendiang Tun Dr Samy Vellu yang meninggal dunia pagi tadi.

Menurut Datuk E Sivabalan, mereka yang ingin memberi penghormatan boleh berbuat demikian selepas jam 2 petang hari ini di kediaman Tun Samy Vellu di No.19, Lengkongan Vethavanam, Batu 3 1/2, Jalan Ipoh, 51100 Kuala Lumpur,

SUMBANGAN

1. Menerajui MIC selama 31 tahun bermula 1979 hingga 2010.
2. Mula menceburi bidang politik pada usia 23 tahun pada 1959 apabila dia menyertai MIC cawangan Batu Caves.
3.Antara menteri Kabinet paling lama berkhidmat, iaitu selama 29 tahun.
4. Menteri Kerja Raya daripada 1983 hingga 1989 dan 1995 hingga 2008, selain menjadi Ahli Parlimen Sungai Siput bermula 1974 hingga 2008.
5. Pernah berkhidmat sebagai anggota pentadbiran persekutuan di bawah tiga Perdana Menteri iaitu Tun Hussein Onn, Tun Dr Mahathir Mohamad dan Tun Abdullah Badawi dari 1978 hingga 2008.
6. Mewujudkan Institut Pembangunan Pendidikan Maju (MIED), Universiti AIMST dan Kolej Tafe.

hhhh


Tuah Buka Akaun Sejak Lahir, Pemuda Ni Dapat Panggilan Tunai Haji

Berpeluang menjejakkan kaki ke tanah suci mekah adalah impian setiap umat Islam. Sular untuk digambarkan kata-kata apabila impian tersebut menjadi kenyataan.

Demikian juga dengan pemuda bernama Muhammad Iqbal Rosli, 23 tahun. Hasil membuka akaun simpanan Tabung Haji sejak lahir memberi peluang kepada pemuda berasal dari Kampung Taman Bakti, Pengkalan Chepa, di sini, untuk mengerjakan ibadat haji pada usia muda.

Semua atas usaha ibunya, Ros Hanizah Hussein, 61, dan bapanya Rosli Hassan, 64, yang membuka akaun Tabung Haji selepas dia dilahirkan sehingga kini memberi ‘hasil’.

Katanya, telah menjadi rutin ibu bapanya untuk menyimpan wang yang diperoleh daripada saudara-mara atau kenalan yang menziarahinya ketika bayi termasuk duit setiap kali tiba Hari Raya Aidilfitri ke dalam akaun Tabung Haji

“Sukar untuk digambarkan dengan kata-kata apabila saya berjaya merebut peluang yang dinanti-nantikan oleh setiap umat Islam ini terutamanya ketika saya baru berusia 23 tahun

“Saya akan bertolak untuk menunaikan haji pada 26 Jun ini dan akan pulang ke tanah air pada 7 Ogos depan,” katanya.

Bercerita lanjut, anak keempat daripada tujuh beradik itu berkata, beliau sebelum ini telah mendapat tawaran untuk menunaikan ibadat itu pada tahun 2012 ketika berusia 14 tahun, namun terpaksa ditolak memandangkan ketika itu beliau belum cukup umur.

Bagaimanapun perkara itu tidak mematahkan semangat dan impiannya untuk menyempurnakan Rukun Islam kelima itu dengan membuat rayuan hampir setiap tahun kepada Tabung Haji selepas beliau berusia 18 tahun.

“Pada hujung tahun lepas saya mendapat surat daripada Tabung Haji memaklumkan saya ditawarkan untuk menunaikan ibadah haji. Sejak dari itu hampir setiap minggu saya akan mengikuti kelas serta kursus berkaitan ibadat ini untuk memantapkan ilmu yang ada.

“Alhamdulillah, selepas ibu dan bapa saya berpeluang menunaikan ibadat ini pada tahun 2008 kini giliran saya pula untuk mengikuti langkah mereka. Saya juga berdoa adik-beradik saya yang lain juga berpeluang menjadi tetamu Allah pada masa akan datang,” katanya yang bekerja sebagai pembantu kedai batik.

Muhammad Iqbal turut menasihatkan orang ramai terutama ibu bapa supaya membuka akaun Tabung Haji untuk anak masing-masing sejak kecil bagi memudahkan urusan menunaikan ibadat haji pada masa akan datang.

Sumber: Bernama


Kes Pertama Varian Omicron XE Di Jepun, Ramai Mula Risau, Lebih Mudah Ditularkan!

Berita ini pastinya mengejutkan ramai pihak apabila didapati negara Jepun mengesahkan kes pertama varian Omicron XE melibatkan seorang wanita yang tiba di lapangan terbang Narita, Tokyo pada 26 Mac, menurut Agensi Berita Kyodo.

Apa yang membimbangkan, wanita berusia 30-an itu tinggal di Amerika Syarikat dan tidak menunjukkan sebarang gejala ketika tiba di lapangan terbang, menurut Kementerian Kesihatan, Buruh dan Kebajikan pada Isnin.

Difahamkan, wanita berkenaan telah menerima dua suntikan vaksin Pfizer Inc.,. Bagaimana pun, wanita itu didapati positif varian itu ketika menjalani ujian saringan di lapangan terbang. Selanjutnya wanita itu menerima rawatan di pusat kesihatan sebelum dibenarkan keluar setelah tempoh kuarantin tamat.

Apa itu Omicron XE

Omicron XE merupakan strain XE gabungan subvarian BA.1 dan BA.2 Omicron.

Menurut laporan, kadar kebolehjangkitannya 12.6 peratus lebih cepat berbanding BA.2, meskipun butiran lanjut mengenai varian baharu itu belum diketahui.

Penyelidik mengesan satu mutasi baharu Covid-19 varian Omicron dinamakan XE yang menunjukkan tanda-tanda awal ia lebih mudah ditularkan daripada varian induk Omicron.

Kira-kira 1,100 kes varian XE direkodkan di Britain setakat 5 April, menyumbang kurang satu peratus jangkitan di negara itu.

South China Morning Post melaporkan, pada 22 Mac lalu, pihak Agensi Keselamatan Kesihatan (HSA) United Kingdom, sudah mengenal pasti 637 kes membabitkan varian Omicron XE di Britain.

Malaysia tiada kes jangkitan

Dalam pada itu ramai yang meluahkan rasa kebimbangan dengan virus baru ini. Tambahan pula negara dalam tempoh peralihan ke fasa endemik.

Menurut Menteri Kesihatan Khairy Jamaluddin, Malaysia tidak mencatatkan jangkitan kes mutasi baharu varian Omicron dinamakan XE, yang lebih mudah berjangkit berbanding mana-mana varian Covid-19 setakat ini.

“Varian Omicron contohnya lagi tinggi (kesnya) daripada Delta sebab itu kes meningkat tetapi keseriusannya lebih sederhana daripada Delta maka unit rawatan rapi juga tidak penuh seperti dulu.

“Jadi varian baharu ini kita kena tengok daripada negara lain sama ada kebolehjangkitan tinggi atau keseriusan yang tinggi barulah kita ambil langkah-langkah sepatutnya,” katanya pada sidang media selepas melawat Hospital Raja Permaisuri Bainun (HRPB) baru-baru ini.

Meninjau di media sosial, carian mengenai ‘omicron xe malaysia’ menjadi popular. Nyata, ia membuatkan ramai yang meluahkan rasa bimbang dengan penularan variant ini. Malah difahamkan ia mudah disebarkan.

Jadi hati-hati semua, terutamanya tidak lama lagi kita akan menyambut Hari Raya Aidilfitri tidak lama lagi.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Makan Petai Ke Kacang Tu?” Netizen Terpegun Melihat Kanak-Kanak ‘Selamba’ Ratah Petai

Siapa kat sini minat petai? Yang favourite tau la kan rasanya macam mana, lagi-lagi kalau makan cicah sambal belacan atau buat masak sambal tumis, memang terangkat!

Dalam suka makan tu, satu je la benda yang kena tahan kalau makan ulam ini, apa lagi kalau bukan baunya selepas makan. Memang semerbaklah tandas kalau tidak dicuci sebersihnya!

Baru baru ini tular seorang kanak-kanak makan petai dengan sungguh berselera dengan hanya meratah begitu sahaja! Menerusi perkongsian di aplikasi Tiktok itu, ibunya mengakui anak perempuannya itu memang sangat menyukai petai.

Lebih mengejutkan, kanak-kanak itu sempat bangun dan mengambil lagi petai untuk dimakannya. Setelah itu, dia makan seolah sedang makan kacang, begitu bersahaja!

Pelik dengan tingkah laku anaknya itu, ibunya sempat menulis di dalam video dan di ruangan kapsyen ”risau tak ada orang nak buat menantu. Mungkin rasa cikedis kot”.

Video yang berdurasi 1 minit 4 saat itu mencuri perhatian warganet dengan rata-rata terpegun melihat cara kanak-kanak tersebut menikmati petai. Bukan itu sahaja, ada juga yang turut komen anak mereka mempunyai minat yang sama makan petai! Wah hebat lah adik-adik.

Fakta tentang petai, sebenarnya petai ni banyak khasiatnya! Antaranya:

1. Meningkatkan fungi kognitif otak

Zat kalium yang terkandung di dalam petai merupakan zat yang amat penting bagi tubuh. Tubuh kita memerlukan kalium kerana ia dapat menjaga cairan dan keseimbangan elektrolik.

Dengan itu, ia dapat meningkatkan kadar oksigen ke otak, yang memberangsangkan kegiatan saraf dan meningkatkan kognitif. Justeru, ia memperkukuhkan lagi daya ingatan seseorang.

2. Mencegah anemia

Anemia adalah keadaan apabila badan kita kekurangan darah. Seseorang akan selalu berasa letih, berkelihatan pucat serta merasakan dirinya hendak pitam apabila mengalami anemia.

Petai mempunyai zat besi yang tinggi yang dapat membantu dalam merangsangkan pembentukan hemoglobin dalam darah. Dengan itu, ia dapat mencegah anemia.

Abaikan soal bau! Petai mampu mencegah masalah kemurungan.

3. Jaga kesihatan jantung

Petai mengandungi zat kalium yang tinggi mampu mengurangi tekanan darah serta ia baik untuk kesihatan jantung.
Pertubuhan Kesihatan Sedunia (WHO) menyatakan bahawa kalium amat penting bagi kesihatan jantung.

4. Menjaga sistem penghadaman

Jika mengalami masalah penghadaman, boleh cuba memakan petai. Petai mempunyai serat yang dapat membantu proses penghadaman yang lebih baik dan mencegah sembelit.

5. Mencegah kemurungan

Petai mengandungi triptofan, sejenis protein yang diubah menjadi serotonin. Dengan jumlah serotonin yang tentu, ia dapat membahagiakan korang!

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Reaksi Anak-Anak Memang Lucu Lah.” Issey Teruja Bakal Timang Cahaya Mata Sulung, Isteri Hamil 4 Bulan!

Penyampai radio Suria FM, Issey berkongsi berita gembira apabila isterinya Noor Aimi Jamel, 34, kini hamil cahaya mata sulung mereka berdua.

Menurut Issey, usia kandungan isterinya kini sudah memasuki bulan keempat.

Pemilik nama Fazlisham Mat Hussin itu meluahkan bahawa dia sengaja menyembunyikan perkhabaran gembira tersebut kepada umum sehingga tiba waktu yang sesuai..

“Alhamdulillah, empat bulan sudah. Cuma kami mengambil keputusan tak nak beritahu awal-awal, apabila kandungan dah betul kuat, baharu kami sedia nak umumkan.

“Apabila dapat tahu isteri mengandung, sudah pasti saya paling teruja. Walaupun ini merupakan anak keempat bagi isteri saya, dia pun turut teruja sama sebab ini merupakan anak pertama kami,” jelas Issey kepada pihak mStar.

Dalam pada itu, lelaki berusia 34 tahun itu mendedahkan hasratnya ingin dikurniakan bayi perempuan supaya anak hasil perkahwinan pertama isteri Issey, iaitu Humairah mempunyai kawan untuk bermain bersama.

Issey turut berkongsi berita itu menerusi sebuah video di laman YouTube Geng Issey yang turut disertai Aimi dan dua anak mereka yang lain.


Hati-Hati Bila Anak tiba Terbatuk Dan Susah Nak Bernafas. Baca Panduan Dr Ini.

Sedang anda menonton televisyen, anak anda tiba-tiba saja terbatuk-batuk. Beliau dilihat sedang termengah-mengah. Susah nak bernafas.

Apakah langkah anda pada saat itu?

Ingat, anak anda mungkin sedang tercekik. Beliau sedang bertarung dengan nyawa!

Pastikan anda lakukan langkah ini untuk bayi anda:

Minta bantuan kecemasan

Tiarapkan bayi di atas lengan.Letakkan kepala sedikit di bawah. Tepuk belakang dada di antara tulang belikat sebanyak lima kali

Letakkan bayi menelentang. Periksa mulut bayi. Keluarkan benda asing jika kelihatan.

Jika keadaan masih sama, letak dua jari di tengah-tengah dada. Lakukan tekanan sebanyak lima kali.

Untuk kanak-kanak berusia lebih setahun, sekiranya gagal setelah melakukan tepukan lima kali di belakang, lakukan tekanan di bawah diafragm ‘Heimlich Manouvre’ (Berdiri di belakang mangsa. Letak kedua-dua tangan di pinggang mangsa dan tekan abdomen ke arah dalam dan atas). Keluarkan benda asing jika kelihatan.

Jika anak anda tiba-tiba tidak sedarkan diri. Jangan buang masa. Lakukan CPR. Hubungi ambulans!

Saya tahu jika situasi ini berlaku kepada anda. Situasi panik boleh menguasai diri. Sebab tu amat penting untuk menguasai ilmu asas ini.

Semoga ilmu ni berguna untuk anda. Jangan lupa kongsi kepada pasangan anda dan juga orang yang anda sayang.

Dr Ezairy M.Sallih
Doktor Telinga, Hidung & Tekak


Pokok Cili Asyik Kena Serangan Perosak, Wanita Ini Guna Semburan Ini Untuk Pokok Kembali Subur.

Sejak musim Perintah Kawalan Pergerakan (PKP) dikenakan di negara ini, ramai rakyat negara ini mula berkebun di rumah bagi memenuhi masa mereka. Sejak itu, bermacam-macam jenis tanaman di belakang rumah.

Kebanyakannya adalah sayur-sayuran yang mudah ditanam di dalam pasu atau polibag kerana ruang yang sempit dan tidak mempunyai tanah lapang.

Namun ada cabarannya untuk, menanam cili terutama serangga perosak. Ikuti perkongsian ini untuk mengetahui cara untuk menghalang masalah tanaman ini.

Alhamdulillah.. berbunga hati bila pokok cili dah berbuah n subur. Dh bnyak kali cuba tanam sebelum ni, asyik tak menjadi je. Berbunga, tapi gugur n daun jadi kuning. Selepas sembur dgn Fumakila waterbase waktu petang sekali seminggu, baru la ada buah. Terima kasih yg kongsi petua ni.

Guna penyembur nyamur water base. Saya sembur kat daun n batang pokok yg ada bena. Guna macam sembur nyamuk..


“Umur 11 Hilang Mak, Umur 13  Hilang Abah, Hari Ni Hilang Kakak Pula.” Mak Ayah Dah Tak Ada, Kakak Pula ‘Pergi’, Luahan Lelaki Ini Undang Sebak Netizen.

Disebalik kegembiraan umat Islam menyambut Syawal, namun ada insan yang berduka akibat kehilangan orang tersayang. Baru-baru ini kita dikejutkan dengan satu kemalangan maut yang berlaku di Mersing, Johor yang melibatkan sebuah Proton Wira dan juga Proton Exora.

Aktiviti konvoi hari raya yang sepatutnya meninggalkan kenangan manis namun bertukar menjadi tragedi ngeri buat keluarga pemandu serta penumpang Proton Wira itu.

Tragedi menyayat hati itu bukan sahaja mengorbankan pemandu kereta Mohd Safar Zakaria, Nurul Jannah Talib, dan seorang anak lelaki mereka. Difahamkan, Nurul Jannah juga sedang hamil lapan bulan.

Semua mangsa sudahpun selamat dikebumikan di Tanah Perkuburan Islam, Felda Palong Timur, Batu Anam, Segamat. Ketiga-tiga jenazah telah disemadikan dalam satu liang lahad.

Namun, perkongsian yang dibuat oleh adik kepada Nurul Jannah Talib benar-benar mengundang sebak netizen. Lelaki yang dikenali sebagai Zulasyraf di Twitter telah mendapat perhatian ramai.

Zulasyraf telah memberitahu bahawa dia telah kehilangan ibu dan ayah pada usia remaja dan kini dia terpaksa berhadapan dengan kenyataan yang kakak serta abang ipar dan anak buahnya juga dijemput Illahi akibat kemalangan jalan raya.

Rata-rata netizen yang membaca status dimuat naik oleh lelaki itu telah menurunkan komen di status tersebut. Mereka turut menzahirkan ucapan takziah kepada Zulasyraf dan mendoakan agar roh kakaknya sekeluarga ditempatkan dalam kalangan orang beriman.


4 Tahun Baru Dapat Adik, Tangisan Kanak-Kanak Ini Undang Sebak

Baru-baru ini tular video mengenai tangisan kegembiraan seorang kanak-kanak lelaki setelah kehadiran adik barunya.

Sebak melihat adiknya yang masih bayi buat pertama kali meraih perhatian wargamaya.

Disebalik tangisan itu, rupanya anak lelaki itu setelah sekian lama menjadi anak tunggal selama 4 tahun. Nyata, pastinya dia tidak mempunyai adik beradik untuk melakukan aktiviti bermain.

Begitulah perkongsian seorang pengguna TikTok yang menunjukkan moment anak sulungnya bertemu adik perempuannya.

Begitulah yang dikongsi oleh seorang pengguna TikTok yang haziqdsubhi dilihat video moment anak sulungnya bertemu bayi yang baru lahir.

Dalam pangkuan, anak lelakinya menangis namun dipujuk oleh ibunya. Pada masa yang sama kelihatan anak lelakinya itu mencium bayi perempuan berkenaan.

“Anak sulung saya, pertama kali melihat adik perempuan yang baru lahir. Segala 101 perso4lan sudah terjawab,” tulisnya.

WARGAMAYA PUN SEBAK

Meninjau di ruangan komen, wargamaya turut sebak melihat perkongsian video berkenaan.


Ya, Parut Itu Jadi Saksi Dari Perut Ni Lah Datangnya Zuriat. Kepada Suami, Hargailah Isteri. Ingat Semua Pengorbanan Mereka Lalui.

Setiap pasangan yang berkahwin mendambakan kehadiran si kecil dalam rumah tangga mereka. Namun, hanya Allah sahaja yang tahu  kesakitan yang terpaksa dilalui oleh bakal ibu ketika fasa kehamilan sehinggalah melahirkan. Pengorbanan seorang isteri dan ibu yang tidak mampu dibayar dengan harta dan wang ringgit.

Dulu bila tahu berita nak dapat baby baru, saya happy teruk. Terbayang-bayang timang dia, cium pipi pau dia, siap pakej bau syurga yang…fuhh, Tuhan saja yang tahu perasaannya.

Tapi saya lupa untuk dapat semua tu, isteri terpaksa lalui satu fasa SENGSARA terlebih dahulu. Saya sedar semuanya bila ada satu malam, Surihati saya panggil.

“Pa, cuba tengok perut mama ni? Ada merekah tak?”

Saya mendekati. Duduk di sebelah dia. Saya tundukkan dan rapatkan muka ke perutnya. Dari tepi rusuk sampai ke tengah, jelas terlihat garis-garis rekahan. Kiri kanan sama.

Saya letakkan tapak tangan dan gerakkan perlahan-lahan mengikut garis itu. Kali ini saya dapat rasa betapa panjang, dalam dan berbekasnya parut tersebut.

Ya, parut tulah yang menjadi saksi dari perut ni lah datangnya zuriat saya.

Sungguh, bila isteri sendiri mengandung, baru saya sedar besar sekali pengorbanan seorang isteri.

Mula-mula rasa mual tekak. Pastu pening muntah sampai lembik. Tambah parah hidung mula jadi sensitif pada bau tertentu. Banyak bau jadi busuk. Ada kes yang tak boleh hidu bau badan suami. Sebab bau macam longkang.

Bayangkan dengan perut makin memboyot, tidur malam memang kacau. Pusing kiri, pusing kana. Tak selesa. Mula la tak cukup tidur, siang hari cepat penat. Ini yang buat ibu mengandung stress.

Sakit pinggang, lenguh kaki, betis tarik mengkarung tak payah cerita. Saya ingat lagi, beberapa kali jugak la dalam mengandung baby ketiga ni, tengah sedap membuta tiba-tiba dengar orang mengaduh,

“Papa! Papa! Tolong kaki cramp. Aduh..”

Berdesup macam lipas kudung aku bangkit pegang kaki dia. Sapu minyak, urut-urut. Regangkan otot dia. Dah macam main bola dah gayanya.

Senang cerita, jadi serba tak kena. Duduk sakit. Berdiri sakit. Baring sakit. Mengiring sakit.

Belum cerita baby dalam perut mula menendang dan mengeras. Mau senak pundi kencing mamanya. Nasib tak terkucil je.

Bab, sakit contraction, bab nak lahirkan baby tu pulak, saya rasa saya tak layak untuk ceritakan. Hanya Allah dan ibu ibu yang pernah lalui saja yang tahu. ( Siyesly, air mata saya keluar bila ingat saat ni. )

Bayangkan, semua kesengsaraan ni akan dilalui oleh ibu mengandung selama sembilan bulan. Non stop. Tanpa rehat atau cuti.

Allahu, saya tak mampu nak gambarkan semua keadaan yang dilalui seorang isteri. Cerita selepas bersalin, berpantang, menyusu anak, berjaga malam, sungguh saya tak mampu.

Tapi percayalah wahai ibu-ibu, anda sentiasa dalam peliharaan dan rahmat kasih sayang Allah.

Kerana,

Setiap urat yang putus,
Setiap otot yang sakit,
Setiap bahagian tubuh yang menderita,

Ada ganjaran besar yang telah Allah sediakan buat kalian.

Percayalah, kalian memang KUAT DAN GAGAH.

Kalau tanya saya mampu tak nak gantikan tempat isteri untuk ambil tugas mengandung dan melahirkan, awal-awal lagi saya dah serender.

Tanyalah pada lelaki paling gagah dalam dunia ni pun. Aci kerat jari, dia pun tak sanggup.

Sebab apa?

Sebab Allah dah bagi kepada orang perempuan, mengandung ni adalah keistimewaan mutlak kalian.

Kepada suami,

Ingat kembali semua pengorbanan yang telah mereka lalui untuk kandungkan dan lahirkan zuriat kalian.

Hargailah mereka.

Kerana hanya itu yang mereka perlukan dari seorang teman sesyurga idaman.


Umur Dah 51, Bacaan Kolesterol ‘Cantik’, Rupanya Ini 10 Amalan Yang Selalu Buat

Menjaga kesihatan amat penting bagi semua  orang. Ia membantu mengelak serangan pelbagai penyakit termasuk darah tinggi, kencing manis dan serangan jantung.

Namun untuk kekal sihat bukan suatu yang mudah. Ia mempunyai kaitan dengan cara hidup.

Sebagaimana perkongsian Dr Mazliana Mazlan. Boleh jadi panduan untuk kekal sihay.

Bacaan kolesterol baik hanya 1.18

Jarang-jarang sekali saya jumpa keputusan darah kolesterol pesakit cantik macam ni.

Beliau tiada apa-apa masalah kesihatan, tidak mengambil apa-apa ubatan. Saya kira, mungkin hanya akan jumpa 1 dalam 50 orang saja tahap kolesterol cemerlang begini.

Bila pesakit dah ada depan mata, saya cubalah kutip apa yang patut dari beliau.

Umur dah 51 tahun, tapi nampak macam 40-an saja usianya. Badan yang fit, cergas dan awet muda lagi.

Saya kongsikan di sini 10 perkara yang beliau kongsi dengan saya.

1. Puasa Isnin dan Khamis tak pernah tinggal, puasa-puasa sunat lain juga beliau amalkan.

2. Nasi hanya makan 1 kali sehari, cukup untuk isi perut yang lapar, bukan untuk mengenyangkan.

3. Makan bila lapar, bukan makan bila ada makanan. Berhenti sebelum perut rasa kenyang.

4. Makanan favourite adalah ulam-ulaman, sejak kecil diajar makan ulam oleh ibu ayahnya.

5. Kopi, teh dan milo tak pernah ambil sejak usia muda remaja. Beliau tahu ada kopi dan teh yang baik, tapi beliau tak minat. Katanya, kopi 3 in 1 betul-betul rosakkan badan.

6. Jarang sangat ambil air manis. Seminggu sekali pun susah.

7. Sentiasa ada buah-buahan di rumah walau 1 biji. Bila lapar, cari buah dan bukan biskut.

8. Setiap tahun beliau wajibkan diri buat ujian darah untuk lihat tahap kesihatan diri. Bila ada keputusan yang tidak cantik, beliau usaha belajar dan cari ilmu untuk kawal dengan pemakanan.

9. Beliau tak percaya langsung dengan iklan makanan dan minuman yang ada di TV, sebab kebanyakannya adalah makanan tinggi gula. Banyak mata telah dikaburi.

10. Buat sesuatu, sentiasa fikir kebaikan dan keburukan. Apa kita nak makan dan minum, fikir dulu samada ia baik atau buruk untuk tubuh badan kita.

Ini gaya ayah-ayah yang nasihatkan anak. Saya belum mampu buat sepenuhnya apa yang beliau berjaya buat sejak usia muda.

Seawal beliau masuk ke bilik, saya siap tanya lagi, “Encik makan ubat kolesterol ke?” Sebab cantik sangat kolesterol beliau, sangsi pula saya kot ada ambil ubat kolesterol dari farmasi.

Rupa-rupanya, ada cerita menarik tentang gaya pemakanan beliau yang perlu kita contohi.


Tip Pokok Berbunga Dan Berbuah Cepat, Guna Lebihan Bahan Yang Satu Ni Je!

Buntu juga bila mana pokok yang kita tanam masih belum menampakkan petanda untuk berbunga apatah lagi berbuah lebat. Puas dijaga dan dibaja dengan baja yang sesuai tetapi tanaman kita masih lagi tak berbunga.

Dia yang menggunakan lebihan nasi dan kemudiannya dibiarkan diperam sehingga mengeluarkan hasil tapaian berjaya membuatkan tanamannya berbunga selepas 2 minggu. Hebat kan?

Jadi jomlah kita cuba.

Nak kongsi pulak lagi satu tips ni, rasanya saya pernah kongsikan dulu tapi mungkin tak berapa jelas. Jadi kepada readers yang email saya tanya tentang enzim pokok tu, saya buatkan soal jawab khas untuk menjawab soalan-soalan kamu ye.

S: Berapa lama nak peram nasi tu baru jadi enzim?
J: Bergantung kepada beras yang kamu guna. Ada sesetengah beras cepat basi tapi ada sesetengah beras boleh tahan lama.

S: Nasi boleh guna apa2 jenis pun ke?
J: Boleh guna apa-apa jenis nasi asalkan nasi putih dan tidak berminyak. Nasi beras merah orang Terengganu buat nasi dagang tu tak boleh la.

S: Ada beza ke?
J: Secara logiknya, beras merah dikukus dengan santan untuk jadikannya nasi dagang. So, dah bukan nasi biasa sebab bercampur dengan bahan yang mempunyai sifat berminyak iaitu santan. Nasi lemak pun tak boleh sebab ada santan walaupun warnanya putih.

S: Bagaimana tekstur nasi tu sebelum boleh jadi enzim?
J: Nasi basi yang telah berubah ke proses penapaian. Teksturnya agak lembik dan mungkin ada air masam yang keluar. Mungkin juga terdapatnya ulat-ulat yang bertindak sebagai agen pengurai.

S: Mesti kena tanam ke nasi basi tu?
J: Letak je kat pangkal pokok tu pun boleh, tapi kalau lalat mai datang buat kenduri kat situ saya tak tanggung.

S: Boleh bagi contoh gambaran tak?
J: Sila tengok gambar kat bawah ye.

Ringkasan Cara

1. Lebihan nasi jangan dibuang, simpan semalaman atau lebih.

2. Esoknya periksa samada nasi telah basi dan kelihatan lembik atau tidak.

3. Jika tidak, biarkan disimpan lagi supaya mengeluarkan enzimnya.

4. Kemudian barulah diletakkan pada tanaman kita.

Contoh pokok yang berbunga dan berbuah selepas 2 minggu – 6 minggu diberikan enzim.

So, selamat mencuba!!

Kredit: adaapadgnaidadewie.blogspot.my.


Displin Diri Jaga Modal Niaga, Wanita Ini Kongsi Cara 3 Tabung A+B+C. Sesuai Untuk Newbies.

Bila berniaga ni, tentu duit setiap hari dapat. Memang nampak aliran wang tunai banyak masuk setiap hari. Jika tidak displin memang akan terguna tanpa kawalan.

Menarik dengan perkongsian wanita ini, boleh dijadikan panduan buat perniaga-peniaga supaya duit modal tidak terambil. Cara ini juga sesuai buat newbies yang baru berjinak-jinak dalam perniagaan.

Ikuti lanjut caranya.

TIPS JAGA MODAL NIAGA

Tiga tabung. Bila dapat hasil jualan. Modal masukan balik tabung A. Lebih nya ÷ kepada 2 untuk tabung B Dan C

Tabung A: Modal

Tabung B: Untung JUALAN

Tabung C: GAJI Kita

Tabung A + B: Dilarang sentuh kecuali Untuk restok barang sahaja. Jika terrrrr guna wajib ganti.

Tabung C: Gaji a.k.a duit NJOIiiii. Boleh decide nak amik seminggu sekali

Atau sebulan sekali. Tak percaya buat la.

Disiplin okeh! Anda akan dapat hasilnya..lagi besar periuk lagi besar keraknya. Lg besar modal, lg cepat pusing, lagi byk untung + gaji.

Semoga bermanfaat

Sumber: Eradiah Jasmi

VIDEO KAK LONG KONGSI-TAZKIRAH REZEKI MENCURAH UNTUK KELUARGA


‘Boleh Ke Tunang Terima Keadaan Saya?’ Gadis Trauma Kemalangan, Redha Berkaki Besi Seumur Hidup

Kejadian hitam yang terjadi pada gadis ini tahun lepas seakan merupakan titik hitam dalam hidupnya.

Sejak kejadian itu, hidupnya mula berubah dan kesedihan mula menyelubungi apabila paha kanannya yang patah terpaksa ditanam besi buat selamanya

Kejadian itu berlaku apabila gadis ini terlibat dengan kemalangan motosikal dan sehingga kini dia masih trauma dan beremosi setiap kali melihat kenderaan itu di jalan raya.

“Saya kemalangan ketika baru balik kerja. Motor depan saya u-turn secara mengejut, saya terlanggar dan jatuh dari motor saya. Ketika orang nak angkat saya, masa tu baru sedar kaki kanan saya bengkok dan patah.

“Saya alami patah tebu pada paha kanan. Doktor kata memang tak akan keluarkan besi dalam kaki sebab ia dah ditanam dalam tulang sum-sum. Maksudnya saya memang akan ada besi dalam kaki seumur hidup.

“Sejujurnya memang rasa tak selesa. Dah tak boleh lasak macam dulu. Saya masih trauma untuk bawa motor. Sekarang saya pergi kerja dengan kereta. Tapi kalau saya tengok motor orang lain pun saya jadi takut, hati jadi sedih.

“Jadi, setiap kali nampak motor, saya sanggup bagi mereka jalan dulu.”

Menurut Farah, sewaktu kejadian berlaku dia baru mengikat tali pertunangan. Selepas kemalangan tersebut turut membuat dirinya tertanya-tanya sekiranya pemuda tersebut dapat menerima dirinya seadanya.

“Ketika sebulan di hospital, saya memang down. Memang menangis saja, sebab masa tu tak boleh terima lagi apa yang berlaku. Akhirnya, nak tak nak kena terima juga.

“Selagi boleh berjalan, walaupun senget atau tempang sikit, saya tetap bersyukur. Ada orang lain sampai putus kaki.

“Masa tu, saya sendiri turut tertanya-tanya. Boleh ke tunang terima keadaan saya. Saya kira diri saya tak sempurna selepas patah kaki. Namun, Alhamdulillah dia okay saja. Setiap minggu dia datang tengok saya.

“InsyaAllah, kami akan mendirikan rumah tangga bulan Mei nanti. Alhamdulillah, persiapan juga semua dah selesai, tinggal nak edar kad jemputan saja,” ujarnya yang menetap di Batu Pahat, Johor.

Di aplikasi TikTok, ramai netizen yang menitipkan kata-kata semangat dan mendoakan agar dia diberi kesembuhan segera. tidak kurang juga yang berkongsi pengalaman yang sama dan bagaimana untuk bangkit selepas kejadian itu.

[TIPS]


Menghargai Isteri, En Suami Ni Pesan Dekat Lelaki Lain Untuk Sama-sama Lakukannya. Memang Terbaik!

Secara zahirnya apabila seorang isteri melahirkan anak, itu bermakna dia sanggup berkorban nyawa untuk suaminya demi melahirkan anak penyambung zuriat. Bayangkanlah betapa sukar dan kepayahan yang dilalui dan apa yang nyata, begitu besar pengorbanan seorang wanita yang bergelar isteri ini.

Menyedari hal ini, terpanggil seorang lelaki yang juga merupakan suami untuk menyeru lelaki-lelaki lain agar menghargai pengorbanan wanita yang bergelar isteri. Ayuh kita baca isi hatinya agar dapat menjentik hati lebih ramai suami agar tahu hargai isteri mereka.

HARGAI ISTERI

Saya selalu pesan kepada adik dan kawan-kawan lelaki. Hargai isteri walau apa pun terjadi. Jangan kerana sedikit kelemahan mereka, kita melihat kelebihan ada pada perempuan lain. Kadang-kadang belum tentu perempuan lain dapat bahagiakan kita sebagaimana isteri kita lakukan sekarang. Isteri yang ada sekarang ‘pernah mati’ untuk kita.

Mereka tiada sesiapa lagi setelah sah bergelar isteri kita. Segala suka duka semuanya diharungi bersama kita. Ada mak ayah menangis setelah anak sah menjadi isteri orang. Menangis gembira dalam masa yang sama, mereka risau dan harap agar kita jaga anak mereka dengan baik.

Saya kesian setiap hari terima mesej masalah rumahtangga, kita dengar suami pukul isteri,mula berkasar terhadap isteri,curangi isteri. Mula tidak sayang isteri, mula ada perempuan lain. Kenapa ada lagi lelaki sanggup ceraikan isteri dan tinggalkan mereka sebatang kara bersama anak-anak semata-mata kerana perempuan lain.

Kita sepatutnya sebagai suami lindungi mereka, bimbing mereka, jaga amanah yang diberikan oleh mak ayah mereka. Sebelum kahwin, semua syarat kita boleh terima. Kenapa setelah kahwin kita lupa segala syarat yang diberikan?

Sebelum kita pukul isteri, tampar isteri. Cuba minta kawan tampar ibu kita. Apa kita rasa? Kalau tak koma, mungkin mati kawan kita itu.

Semua Kerana Allah

Sebab itulah saya pesan kepada remaja sekarang, suka perempuan niat kerana Allah. Jika kita letak hukum Allah dalam cinta kita kepada perempuan, kita akan hargai mereka sampai mati.

Jika kita mahu isteri baik,solehah kita perlu usaha untuk jadi soleh,jadi lelaki yang taat Allah dan Rasul. Perkahwinan bukan hanya diletakkan rasa seronok pada hati sahaja, sebalik ia merangkumi tanggungjawab yang besar.

CINTA perlukan pengorbanan. Sahabat Nabi S.A.W sanggup putus jari, putus tangan, kaki, kepala untuk dapat CINTA Allah. Khadijah r.ha asalnya orang yang sangat kaya, sanggup KORBAN kekayaan demi Allah dan Rasul. Begitulah juga jika kita cinta pasangan kerana Allah. Pimpin keluarga untuk ikut kehendak Allah. Dalam hubungan ketepikan KEHENDAK kita, berusaha tunaikan KEHENDAK pasangan.

Suami isteri setiap hari puji pasangan, ucap terima kasih, sayang, rindu kepada pasangan. Luangkan masa untuk dengar setiap keluhan, masalah pasangan. Jadi pendengar yang setia setiap perkongsian.

Tuan puan. Banyak bagi masa untuk berdoa. Mengadu segalanya kepada Allah,  tiada sesiapa pun dapat selesaikan masalah kita kecuali Allah. Tiada siapa pun dapat tenangkan hati kita kecuali Allah. Tiada sesiapa pun dapat bahagiakan kita kecuali Allah.


Minum Air Kosong Banyak-Banyak Tak Boleh Kurangkan Gula Berlebihan Dalam Badan. Baca Perkongsian Dr Ni

Untuk menjaga kesihatan tubuh, pengambilan air yang mencukupi  amat penting bagi  membekalkan sumber mineral terpenting dalam keseimbangan tubuh. Tubuh memerlukan air untuk mengawal suhu badan, membekalkan nutrien dan oksigen, menyahkan bahan buangan dan sebagainya.

Sebenarnya, jika kita minum air manis kemudian kita bilas air kosong banyak-banyak, ia tetap tak bagus!

Contoh:

1 hidangan boba milk tea(250ml)

= 10 sudu teh gula

= 50g gula

Kita minum 1 cawan/hidangan, bermakna kita ambil 50g gula. Kemudian kita minum 1 liter air kosong. Rasa macam ia akan kurangkan kepekatan gula dalam darah kita kan?

Hakikatnya, tak begitu! Air banyak-banyak yang kita minum tadi akan keluar dari badan sebagai air kencing, dan gula tadi kekal dalam badan.

Jadi, berapa banyak pun kita minum air kosong selepas atau sebelum itu, tetap ada 50mg gula telah masuk dan berada dalam tubuh kita.

cNak bakar 50g gula ni perlu berjalan 1 jam, atau jogging 30 minit.

Kalau tak buat aktiviti ini, mana gula tu pergi? Jadi lemak. 50g gula ada sekitar 200 kalori, jika tak dibakar ia akan jadi sekitar 30mg lemak.

Ikut saranan WHO, satu hari kita perlukan tidak lebih 50g gula sehari. Bermakna 1 cawan boba milk tea sahaja dah ngam-ngam atau lebih jumlah saranan harian.

Kesimpulannya: gula berlebihan dalam badan, tak boleh dikurangkan dengan minum air kosong banyak-banyak. Sebab gula tu tak akan keluar melalui air kencing.

Kalau dah tahap keluar melalui air kencing, itu dah kena kencing manis namanya.

Salam Merdeka!

Merdekakan diri kita dari gula!

Dr. Kamarul Ariffin Nor Sadan

Nota: boleh minum, tapi jangan kerap, dan pastikan bakar semula kalori berkenaan.


“Saya Sayang Awak Tapi Allah Lebih Sayang Awak.” Bekas Pembantu Peribadi Aliff Syukri Meninggal Dunia

Bekas pembantu peribadi usahawan kosmetik Datuk Seri Aliff Syukri Kamarzaman yang dikenali sebagai Ghazi dilaporkan meninggal dunia sebentar tadi.

Berita duka tersebut dimuat naik oleh Datin Seri Shahida, menerusi laman instagramnya dengan ucapan takziah dan mendoakan agar roh Allahyarham dicucuri rahmat.
Dukacita saya maklumkan,bekas kakitangan saya yg amat saya sayangi,seperti adik saya sendiri,Muhammad Ghazali B Hj Mat Lawi telah kembali ke rahmatullah sebentar tadi.

Mari sama2 kita sedekahkan Al Fatihah dan sama2 doakan rohnya dicucuri rahmat,diampunkan dosanya,dilapangkan kuburnya ditempatkan di kalangan mereka yg beramal soleh…
.
Saya akan rindu awak Ghazisaya sayang awak tapi Allah lebih sayang awak.” tulis Datin Seri Shahida menerusi kapsyennya.

Sebelum itu, Kak Mel yang juga bekas kakitangan Datuk Seri Aliff berkongsi berita arwah dalam keadaan tenat disebabkan apendiks telah pecah dan kuman merebak ke paru-paru.
semoga @ghazi_ml di beri keajaiban.. pg td sy dpt call dari abg gazi bahawa beliau tgh tenat sekarang.. di sbbkan appendiks beliau pecah dan kuman dah merebak ke paru2 beliau.. semoga beliau di beri kekuatan… dan kesembuhan.

“Akak pun ingin memohon maaf jk selama kita bersama menjalankan tugasan.. akk ada terkasar bahasa dan menguris hati.. halkan mkn minum.. akk pun maafkan segala kesalahan ko dik.


Tahniah! Raja Farah Timang Anak Lelaki Kedua. Namun Kongsi Wajah Anak Bila Genap Sebulan

Tahniah kepada Pelakon dan pengacara, Raja Farah yang melahirkan anak keduanya yang juga lelaki pada 7 April lalu.

Bagaimana pun, semalam baru sahaja mengumumkan nama anak keduanya yang diberi nama Ilham Iskandar.


“Tenang Dan Nyaman.” Rumah Dalam Kebun Getah Tepi Sungai Ini, Bikin Netizen Menggamit Memori Zaman Kanak-Kanak.

Sejak penularan wabak Covid 19, ramai tidak dapat pulang ke kampung halaman. Bagi mereka yang tinggal di bandar, sudah pastinya rasa rindu kepada suasana kehijauan kampung.

Dia memaklumkan rumah berkenaan adalah untuk keluarganya bersantai pada waktu cuti untuk menikmati suasana alam semula jadi.

Seterusnya ikuti perkongsian beliau.

Rumah persinggahan dalam kebun getah

Rumah persinggahan dalam kebun getah kami. Usia rumah buluh nie dah 4 tahun…setiap 6 bulan sembur ubat anai-anai dan minyak. Buluh ambil dalam kebun, belah dan buat sendiri dinding dan lantai. Tak ada letrik, pakai pelita jer malam-malam.. tepi sungai yang tak ada orang.

Bukan rumah tetap hanya untuk menikmati alam semulajadi

Saya update balik post nie sebab ramai salah faham. Kami tak tinggal disini. Pondok nie hanya untuk bawa anak-anak time cuti saja merasa pengalaman dengan alam. Sekali sekala berkelah dengan family terdekat.

Dalam pada itu, meninjua diruangan komen rata-rata netizen menggamit memori ketika zaman kanak-kanak. Malah ada yang bercadang berbuat perkara yang sama untuk melakukan aktiviti bersama keluarga.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Dah Terbukti Siapa Mengorat Siapa! Jangan Tak Mengaku…Admire Dalam Diam Nampak.” Isteri Throwback Kisah Cinta, Reaksi DS Aliff Syukri Buat Netizen Terhibur. Sweet!

Bagi pasangan Dato Seri Aliff Syukri dan isteri, Datin Seri Shahida, kedua-duanya memiliki karekter berbeza namun dek kerana saling memahami membuatkan rumah tangga yang dibina sejak 12 tahun lalu kekal sehingga sekarang.

Melihat gaya dan pembawaan diri isteri kesayangan Dato Aliff ini yang sedikit low profile, sang suami sendiri turut mengakui hal tersebut. Jujur mengakui antara mereka sangat kontra, namun dia susah andai tiada isteri di sisi.

Baru-baru ini Datin Seri Shahida memuat naik sekeping gambarnya bersama suami ketika di awal perkenalan.

Lelaki ni bila dah kahwin suka x mengaku dia yg suka kat kita..semua nya kita lah yg mengorat dia.

“Dah terbukti siapa yg mengorat siapa!! jgn x mengaku…admire dalam diam nampak,” kongsi Datin Seri Shahida dikapsyennya.

Perkongsian tersebut mendapat reaksi ramai termasuklah suaminya sendiri. Apa yang melucukan, Dato’ Sri Aliff Syukri turut meninggalkan komen di ruangan berkenaan.

Perkongsian tersebut mendapat reaksi peminat mereka. Rata-rata mendoakan kebahagian buat pasangan ini.

Tak kurang yang mengatakan pasangan ini sememangnya mempunyai jodoh yang kuat kerana memiliki  wajah muka yang hampir sama.

Aliff yang mengahwini Shahida pada Ogos 2007 telah dikurniakan empat cahaya mata iaitu Ammar Ahyan, 10, Qadejah El Zahra, 8, dan Ibraheem Adham, 6 da Yusoff Al Qardawi, 1.

Pasangan ini juga mempunyai seorang anak angkat iaitu Ameena yang kini berusia dua tahun.


Bantuan Awal Persekolahan, Setiap Anak Dapat RM150. Ibu Ayah Sediakan Dokumen Ni Untuk Tuntut!

Syukur! Pastinya ramai ibu ayah yang berasa lega dengan adanya Bantuan Awal Persekolahan (BAP) sebanyak RM150 seorang anak bagi sesi persekolahan 2022/2023 akan mula diagihkan kepada murid-murid di sekolah masing-masing.

Bantuan ini diberikan kepada murid-murid berdasarkan kriteria-kriteria berikut iaitu murid warganegara Malaysia, murid Tahun Satu hingga Tingkatan Lima atau yang setaraf dengannya dan murid yang bersekolah di Sekolah Kerajaan (SK); Sekolah Bantuan Kerajaan (SBK); Sekolah Agama; Sekolah Swasta Persendirian yang berdaftar dengan Kerajaan; Sekolah Bimbingan Jalinan Kasih; Sekolah Integriti dan Sekolah Henry Gurney.

Menerusi laporan yang dikongsikan  Sinar Bestari, berikut disenaraikan panduan kepada ibu bapa atau penjaga yang perlu disediakan sebelum mengambil bantuan tersebut di sekolah anak masing-masing.

Antara yang perlu diberi perhatian adalah

1) Bagi sekolah rendah ibu bapa/penjaga perlu hadir mengambil duit BAP.

2) Sila bawa bersama
– Sijil lahir/kad pengenalan murid
– Kad pengenalan ibu bapa/penjaga.
– Jika wakil, sila bawa surat wakil yang ditandatangani oleh ibu bapa penjaga, salinan kad pengenalan ibu/bapa/penjaga, salinan kad pengenalan wakil (Jika tiada dokumen berkenaan, wang BAP tidak akan diberi)

3) Hanya murid warganegara Malaysia dan murid yang ada dokumen sahaja layak menerima BAP 2023.

4) Ibu bapa perlu akur dengan tarikh dan ketetapan pihak sekolah. Pihak sekolah hanya mengambil wang dari bank mengikut jumlah murid yang ditetapkan sahaja. Lebihan wang akan dimasukkan semula ke dalam bank pada hari yang sama.

5) Namun jika ada adik-beradik satu sekolah, ibu bapa dibenarkan mengambil pada hari adik atau abang/kakak ditetapkan. Bagi kes ini sila maklumkan kepada guru kelas untuk dimaklumkan kepada Unit Kebajikan sekolah.

6) Fasa 1 akan diserahkan pada
a) 16 Januari (Isnin) untuk murid Tahun Satu dan Tahun Empat
b) 17 Januari (Selasa) untuk murid Tahun Dua dan Lima
c) 18 Januari (Rabu) untuk murid Tahun Tiga dan Enam

Sebelum ini, Perdana Menteri, Datuk Seri Anwar Ibrahim, ketika membentangkan Rang Undang-Undang (RUU) Kumpulan Wang Disatukan (Perbelanjaan Masuk Akaun) 2022 di Dewan Rakyat memaklumkan, kerajaan bersetuju menyalurkan BAP bernilai RM150 kepada semua murid tanpa mengambil kira had pendapatan ibu bapa, pada Januari 2023.

Beliau berkata, langkah itu penting untuk mempersiapkan murid dengan kelengkapan sekolah yang sewajarnya, selain memberi perbelanjaan bagi Rancangan Makanan Tambahan (RMT) dan pembelian buku teks.


Tukar Cara Berdoa Agar Matlamat & Objektif Jelas. Wanita Ni Kongsikan 6 Formula Doa Untuk Dimanfaatkan Agar Kehidupan Lebih Baik!

Kuasa doa bagi kita orang Islam memang hebat kerana kita yakin Allah adalah tempat pergantungan yang Maha Agung. Keyakinan berdoa ini hakikatnya mempunyai potensi besar dalam mengubah segalanya.

Pun begitu, dalam kita berdoa bersungguh-sungguh dengan penuh yakin seban waktu, tahukah anda sebenarnya cara kita berdoa juga mempengaruhi apa yang kita perolehi?

Melalui posting Puan Sarah Bakhtiar ini ada menjelaskan dengan tukar cara berdoa melalui 6  formula ini,  INSYA ALLAH siapa yang betul-betul amalkan, The Power of Doa ini, boleh mengubah hidup kita menjadi yang lebih baik. INSYA ALLAH..

Formula 1

Sebelum ini kita selalu berdoa, ” Ya ALLAH berikanlah aku kekuatan.” Jika kita berdoa begitu, maka ALLAH akan sentiasa uji untuk test kekuatan kita. Faham?

Jadi doa yang kita boleh betulkan ialah,

” Ya ALLAH lapangkan kesulitan apa yang aku hadapi ini, Ya ALLAH keluarkan aku dari kesulitan ini, Ya ALLAH bantulah aku)’.

Formula 2

Selain daripada itu, kita sebelum ini mungkin selalu berdoa, “Ya ALLAH berilah aku…”. Jadi, selepas ini kita tukar sikit doa iaitu,

” Ya ALLAH *kurniakanlah* aku…”

Kerana apa? Jika kita sebut *beri* maka bila-bila masa ALLAH boleh ambil balik. Namun, jika sebut *kurnia*, maka ALLAH akan kurniakan kita sesuatu sampai bila-bila INSYA ALLAH.

Formula 3

Satu lagi, selalu saya dengar dan nampak orang doa begini, “semoga DIMURAHKAN rezeki”. Selepas ini, latihkan baca doa begini,

” semoga DILIMPAHKAN rezeki yang berpanjangan dan berkat.”

Nampakkan dua perbezaan doa itu? Doa kena betul, sebab setiap doa kita ALLAH dengar dan yakin ALLAH makbulkan doa kita. Jadi dengan doa ini saya nampak betapa pentingnya untuk kita praktikkan dalam kehidupan seharian.

Formula 4

Selain itu, selalu kan kita berdoa seperti ini, contonya, “Ya ALLAH, kurniakanlah kami zuriat, anak yang soleh dan solehah.” Dan setiap kali itu jugalah kita akan berasa kecewa, stress bila doa tidak dimakbulkan ALLAH.

Kalau selama ni kita hanya minta pada ALLAH sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Maka hari ini, ayuh kita tukar cara berdoa seperti ini, contohnya,

“Ya ALLAH, sekiranya dengan mempunyai zuriat dapat mendekatkan aku dengan diriMu maka makbulkan ya ALLAH..

Sekiranya dengan mempunyai anak membuatkan Engkau lebih memandangku ya Allah, maka kurniakanlah..

Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya ALLAH..

Kerana Engkau sahajalah sebaik2 perancang dan Engkaulah Rabb Yang Maha Mengetahui atas segala sesuatu yang terbatas bagiku.”

Amin Ya Mujib.

Sebabnya, bilamana kita berdoa seperti di atas ini, matlamat dan objektif dalam doa itu bukan terfokus pada nikmat semata, tapi lebih ikhlas kerana hubungan kita pada ALLAH yang memberikan nikmat itu.

Formula 5

Selalu juga, bila kita berdoa kita minta macam-macam pada ALLAH.. Hingga kita lupa nak bersyukur atas segala nikmat yg telah ALLAH beri.. Kita lupa nak bersyukur dengan rezeki yg sudah ada di hadapan kita..

Jadinya, bersyukur dulu atas apa yg ALLAH dah beri, maka ALLAH akan tambahkan lagi.. Sebagai contoh,

“Ya ALLAH, aku bersyukur umurku masih panjang lagi pada hari ini, maka Engkau jadikanlah hariku sebagai ibadah kepada Mu. Dan redhalah kepadaku ya ALLAH..’

Formula 6

Satu lagi cara berdoa adalah dengan mendoakan orang lain. Kerana bila mendoakan orang lain, seluruh malaikat di Arasy akan turut mengaminkan doa kita.. satu contoh,

“Ya ALLAH, sahabatku ini dalam kesulitan dan kesempitan ya ALLAH.. bantu lah dia ya ALLAH, lapangkan kesulitannya.. permudahkan perjalanan hidupnya ya ALLAH..’

Moga Bermanfaat


Gelagat Ayah Berlari Nak Masuk Rakaman Video Keluarga, Tarik Lebih Setengah Juta Dan Perkongsian Hampir 30K! Sweetnya!

Famili ceria

Gelagat ayah kepada pemuda ini telah menarik perhatian netizen. Ada yang melahirkan rasa terhibur dan merindui kasih seorang ayah.

Sumber: Twitter Megat Zarif


Sindrom Pra Haid, Lain Orang Lain Tandanya. Dr Ni Kongsikan Tips Untuk Menghadapinya!

PREMENSTRUAL SYNDROME ( PMS )

PMS atau sindrom pra Haid adalah gabungan simptom yang diberikan kepada symptom fizikal dan emosi yang mempengaruhi kehidupan sesorang perempuan, 2 minggu sebelum period datang. Biasanya PMS akan jadi kurang bila period sudah bermula dan akan hilang apabila berakhirnya period.

Symptomnya berbeza antara individu. Yang paling biasa didapati adalah :

Sebagaimana yang saya cakap tadi, symptom BERBEZA untuk individu, jika dilihat simptom-simptom ini akan ada pattern bila sudah lama diperhatikan.

Simptom-simptom PMS biasanya bermula sekitar waktu selepas ovulasi, apabila tahap hormon progesteron meningkat. Sesetengah wanita mengalami PMS sepanjang dua minggu sebelum haid mereka bermula. Manakala yang lain hanya mengalaminya dalam beberapa hari yang terakhir sebelum haid. Ramai wanita mendapati bahawa simptom-simptom PMS jadi semakin teruk apabila permulaan haid makin hampir.

Adalah perkara biasa bagi simptom-simptom PMS beransur hilang apabila haid anda bermula. Tetapi sesetengah wanita mengalami PMS sepanjang tempoh haid mereka. PMS tidak semestinya berlaku setiap bulan. Anda juga boleh jadi tidak ada langsung PMS  untuk satu atau beberapa bulan, tetapi ia kembali semula selepas itu.

Anda mungkin dapat menangani simptom-simptom PMS tanpa mengganggu perjalanan aktiviti seharian anda. Tetapi kira-kira satu dalam 10 wanita dengan PMS terpaksa mengambil cuti kerana simptom yang teruk.

Bagi sesetengah wanita, simptom-simptom PMS yang dialami sangat serius sehingga menjejaskan kehidupan di rumah dan di tempat kerja. Jika ini berlaku kepada anda, jumpalah doktor. Mood yang berubah ini boleh membuatkan hubungan dengan rakan sekerja, suami dan anak-anak menjadi sukar.

Paling teruk, PMS boleh sebabkan seseorang wanita itu rasa ingin membunuh diri. PMS jenis ini, iaitu di mana simptom-simptomnya sangat teruk dan kebanyakannya adalah dari segi emosi dan kelakuan, kadang kala dipanggil kecelaruan disforik prahaid (premenstrual dysphoric disorder – PMDD).

Apa sebabnya PMS ini ?

Sebab sebenar terjadinya  memang belum diketahui. Tetapi ada beberapa kajian menunjukkan ada kaitan dengan perubahan hormon dan bahan kimia yang dihasilkan oleh badan. Sepanjang kitaran haid paras hormon berubah-ubah. Ada sesetengah wanita ini sensitif kepada perubahan paras hormon ini dan seterusnya menyebabkan timbulnya simptom-simptom yang dinyatakan tadi. PMS juga dikatakan ada kaitan dengan bahan neurotransmitter dalam badan seperti serotonin dan gamma-amino butyric acid (GABA). Tapi bukan semua wanita mengalami PMS ini.

Macam mana saya nak tahu sama ada saya ini ada PMS atau tidak ?

Anda seharusnya mencatat symptom yang anda ada dalam diari  atau rekod dalam handphone anda yang canggih itu. Rekodkan sekurang-kurangnya untuk dua kali kitaran haid. Selepas itu jumpa doktor dan tunjukkan hasil rekod anda, nanti doktor akan menilai sama ada itu adalah PMS untuk anda atau tidak.

Tips menghadapi PMS

Jika dengan cara-cara di atas tak dapat membantu mengurangkan PMS, perlu berjumpa doktor. Anda akan dimulakan rawatan dengan pil hormon dan ubat-ubatan lain jika difikirkan perlu.

Sumber : Dr. Muhammad Izzat bin Abdul Razak, Pegawai Perubatan Kesihatan Wanita &                  Kehamilan


Besarkan Anak Angkat Islam Sejak Usia Dua Bulan, Chee Dikurnia Anugerah Maulidur Rasul

Membesarkan anak angkat beragama Islam, Chee Hoi Lan yang merupakan pesara guru tadika itu dikurniakan Anugerah Maulidur Rasul Peringkat Kebangsaan 1444 Hijrah/2022 Masihi sekali gus mendapat gelaran Ikon Ibu Sejati-Keluarga Malaysia.

Chee, 83, yang membesarkan Rohana Abdullah, 20, sejak usia dua bulan hingga sekarang mendapat perhatian masyarakat dan kerajaan kerana keikhlasannya menjaga serta mendidik gadis itu walaupun mereka berlainan agama.

Anugerah itu dikurniakan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah pada Majlis Sambutan Maulidur Rasul Peringkat Kebangsaan 1444 Hijrah/2022 Masihi di Pusat Dagangan Dunia di sini hari ini.

Chee yang hadir berkerusi roda ketika ditemui pemberita selepas majlis itu menjawab ringkas: “Saya sangat gembira (menerima anugerah itu).”

Sementara itu, Pengerusi Jawatankuasa Pendidikan Majlis Agama Islam Wilayah Persekutuan (MAIWP) Tan Sri Syed Zainal Abidin Syed Mohamed Tahir dinobatkan sebagai penerima Anugerah Perdana Maulidur Rasul tahun ini.

Syed Zainal Abidin, 59, berkata pengurniaan anugerah itu memberikan semangat untuk beliau menjalankan tugas seharian yang mencabar.

“Saya memang suka mengamalkan korporat dakwah dan dengan adanya anugerah ini saya serta rakan-rakan korporat lain akan menggunakan platform sedia ada untuk berbuat baik dalam syarikat dan komuniti sekeliling,” kata anak kelahiran Kota Bharu, Kelantan itu.

Lima lagi penerima Anugerah Maulidur Rasul adalah Pengarah Pusat Dialog Peradaban Universiti Malaya Datuk Dr Azizan Baharudin, Penerbit Eksekutif (Pengisian Kandungan Islam) TV3 dan TV9 Ahmad Noor Sulaiman dan Pengerusi Yayasan ZIKAY Mohd Khay Ibrahim.

Penerima lain adalah aktivis kemanusiaan dan penceramah motivasi Shazrina Azman atau lebih dikenali sebagai Mizz Nina serta kaunselor berdaftar Hushim Salleh.

Sumber : Bernama


‘Bila Rumah Selerak Tu, Isteri Dah Letih Sangat’. Pesanan Lelaki Ini Jadikan Iktibar.

Apabila rumah kemas, sudah tentu hati kita pun rasa tenang. Jika rumah bersepah, akibatnya kita pun jadi mood ‘ke laut’. Itu yang buat rasa rumah tu bukan ‘rumahku syurga ku’.

Jika hari-hari isteri buat perkara yang sama iaitu kemas rumah kemudian selerak balik. Pasti hilang arah dibuatnya. Tambahan pula, anak-anak yang pelbagai karenah.

Pernah tak alami, bila dah penat sangat, kita akan biarkan rumah itu berselerak berhari-hari hingga kita ada mood nak kemas.

Begitu yang dikongsi oleh lelaki ini. Beliau sendiri alami perkara yang sama. Malah beliau bayangkan jika ada isteri yang alam perkara yang sama bila alami perasaan ‘burn out’ iaitu keletihan yang melampau. Boleh buat stress.

Moga jadi iktibar. Jangan pula suami lepas tangan bila tengok rumah macam ni. Kenalah bantu isteri.

Ikuti perkongsian ini.

Aku ni dah 2 minggu tak kemas rumah.
Jadi pengurus rumahtangga ni adalah sejenis kerja berat yang drained your energy, physically dan mentally.
Rumah aku dah berselerak yakmat. Lantai melekit, sofa berconteng dan segala jenis sisa dok ada, baju penuh berlonggok dalam bakul, bilik tidur bersepah kemain, bilik air pun aku cuci sinki dan toilet jer.
Penat.
Penat sampai aku tutup aku punya deria dan sensori untuk rasa tak selesa, kotor dan macam-macam. Asalkan lipas dan tikus besar tak datang, aku ok jer.
Burnt out weh. Burnt out.

Apa benda burnt out tu?

Ia adalah sejenis keletihan melampau akibat tugas yang banyak dan kerja yang berlebihan.
Siapa kata kerja duduk rumah, memvakum, mengemop, sapu sawang, menyiang ikan, memotong bawang, memasak, mengemas katil, mengemas lego, mendobi, melipat kain baju, menggosok baju, menyiram pokok, menukar lampin, memandikan anak, hantar anak sekolah, ambik anak sekolah, buat susu, cuci botol, suap makan, mengajar, menempik, melaung, menjerit, menangis itu semua adalah kerja mudah dan tidak penat?
Korang cuba rasa sendiri maka tahulah yang it was never easy.
Mujurlah aku ni seorang diri. Takde isteri nak komplen.
Kalau pengurus rumahtangga yang lain?
Mesti suami bising kan? Apalah lantai melekit ni, kenapalah ada biskut kat sofa ni. Kenapa penuh serbuk dan sisa kat karpet ni. Kenapa sakit sangat terijak lego ni, dan macam-macam lagi.

Rumah selerak sebab isteri tengah burn out

Gais, kalau balik rumah dan perasan rumah berselerak maka ketahuilah olehmu yang isterimu itu tu tengah burnt out.
Jadi, bantulah. Kalau tak just diam sahaja, jangan komplen.
Paling bagus, kutiplah toys tu, angkatlah kain di jemuran tu, cucilah toilet dan bilik air tu. Anak-anak tu kejar semua ke bilik air dan mandikan dan siapkan.
Dan ajaklah isteri keluar makan di luar.
Atau, memandangkan Covid yang masih berleluasa ni maka order jelah online. Namun kalau sedang berjimat cermat maka suruhlah isteri masak kalau diri sendiri tak pandai.

Suami kena bantu isteri

Tapi syaratnya yang lain kena bantulah.
Janganlah tengok dia yang nak senyum tu pun tak berapa terdaya dan kita pergi tambah lagi beban dia.
Dah suruh dia masak sedap-sedap, jangan lupa taruh belacan lah itulah inilah. Lepas tu di layan kita macam raja, siapkan air basuh tangan, siap sendukkan nasi tambah, siap tuangkan air minuman dan tunggu kita makan sampai kenyang sambil dia uruskan dan suapkan makan anak-anak.
Kita pulak lepas makan sedap-sedap tinggal jer pinggan tu atas meja.
Hmmm. Hati perut simpan kat mana entah?
Kalaupun selama ini memang kita jenis dapat layanan begitu, dah memang gitu cara kita suami isteri melayan dan dilayan, tapi bila nampak isteri tengah burnt out, maka kita take over lah pulak.

Sukarnya bergelar surirumah

Seksa weh, jadi surirumah dengan anak-anak kecik ni. Aku dah 2 tahun buat semua ni sorang diri. Aku tahu lah betapa sukarnya. Sampai pandai bersilatlah semua mak-mak ni, semua jurus dia tahu.
Selalunya isteri ni memang redha bila jadi suri rumah dan buat segala macam kerja sebab ada yang rasa itu memang tugas dia. Sebab dia tak bekerja di luar, jadi kerjanya di rumah. Itulah perkahwinan, bantu membantu. Suami di kerja cari duit, dia di rumah uruskan semuanya.
Namun jangan ambil kesempatan.
Jangan sesekali kita perlekehkan isteri bila dia mengadu penat. Jangan sesekali kita keluarkan ayat:
“Eleh, kerja duduk rumah pun penat sangat ke?”
Kalau kita keluar ayat begitu maka kita telah hina isteri dan pekerjaan dia.
Aku yakin hampir semua isteri yang jadi suri rumah sepenuh masa ni sanggup jer bertukar kerja dengan suami dia. Biar dia keluar pagi balik malam kerja di pejabat, dan kita terhegeh-hegeh nak tukar lampin anak yang beraknya dah busuk sampai bau ke rumah jiran sebelah.
Waktu tu baru kita tahu langit tinggi rendah.
Kalau kita nak jadi raja, maka layanlah isteri macam permaisuri.
Haaa gituuuu.


Sembuh Daripada Kritikal Covid Tahap 5, Seorang Ayah Ni Kongsi Pengalamannya & Tarik Perhatian Warganet!

Menderita sebagai pesakit covid-19 selama 21 hari, bukanlah suatu pengalaman yang boleh dilupakan begitu sahaja. Ia ibarat detik hitam dalam hidup, apatah lagi bila mana seisi keluarga turut dijangkiti. Terasa begitu berat untuk ditanggung.

Inilah yang berlaku dalam hidup lelaki ini yang berkongsi cerita mengenai detik memilukan dan menyedihkan yang dilalui oleh dirinya dan keluarga di laman Tik Tok. Bila mana memandangkan dua orang anaknya yang masih kecil turut disahkan positif Covid-19, ramai tersentuh hati.

Pun begitu, syukur Alhamdulillah selepas anak-anak dan isterinya menjalani kuarantin dan raatan di hospital, akhirnya dibenarkan pulang.

Namun keadaan kesihatan pemilik akaun Tiktok @Ubaidullahjaafar ada menceritakan tentang paru-parunya hampir tersumbat dan hampir untuk ditidurkan di Unit Rawatan Rapi kesan daripada Covid-19.

Berkongsi perasaannya ketika itu, dia menangis memohon dengan Allah agar diberi kesembuhan dan terus berdoa dengan penih pengharapan.

Akhirnya selepas 21 hari terlantar di hospital, dia dibenarkan keluar wad. Pun begitu masih perlu membuat rawatan  susulan di hospital untuk pemeriksaan lanjut.

Walaupun demikian, dia tetap bersyukur kerana Allah beri peluang untuk terus hidup dan menyifatkan ia seperti ‘keajaiban’ selepas melalui fasa kritikal sewaktu berada di wad.

Selain tu, dia turut berkongsi beberapa simptom yang dialaminya sebelum disahkan positif Covid-19.

Dalam pada masa yang sama, dia menyeru kepada orang ramai untuk membuat pemeriksaan dengan melakukan ujian swab sekiranya mengalami simptom seperti demam yang tidak kebah hampir seminggu, batuk yang teruk dan kesukaran untuk bernafas.

Katanya lagi, Covid-19 ini memberi kesan kepada setiap individu tidak sama dan tidak boleh dijangka. Dia juga menasihati orang ramai agar sentiasa menjaga diri, lagi-lagi individu yang berisiko seperti pesakit kronik, warga emas dan ibu mengandung.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Cerah & Cantikkan Kulit Cara Pantas Tapi Berkesan. Wanita Ini Kongsikan Petua Guna Skrub Beras Homemade.  Wajib Cuba!

Memiliki kulit yang mulus dan bebas dari sebarang masalah adalah idaman setiap wanita. Kerana itu, pelbagai produk kecantikan ditawarkan dipasaran menjadi kegilaan kaum wanita untuk mencubanya.

Tanpa sedar penggunaan bahan kimia di dalamnya boleh menyebabkan kesan buruk pada kulit.

Tapi tahu tak kalau kita buat skrub sendiri, terutama skrub beras, hasilnya memang berbaloi dan kesannya boleh dibezakan waktu itu juga. Kulit memang rasa lebih lembut dan cerah.

“Hari minggu macam ni anak anak semua ke rumah grandma. Mummy pun apa lagi start projek macam kebiasaan lah kan.

“Masa untuk manja kan diri pulak,Korang boleh follow jugak. Mudah je, jimat masa, yang penting jimat duit. Tak perlu beratus nak pi spa. Boleh follow gamba kat bawah okay.

Bahan-bahan

Cara membuat:

2. Masukkan bahan yang dikisar ke dalam mangkuk atau bekas kecil.

3. Sapukan scrub yang siap dikisar ke tubuh anda.


“Dah Habis Kuarantin, Dah Hari Ke 17 Tapi Masih Rasa Sesak…” Begini Dr Ni Nasihatkan, Sila Take Note!

Siapa yang tidak risau dengan tahap kesihatannya bila diri telah disahkan adalah merupakan contact rapat kepada pesakit Covid-19 dan perlu melakukan pemantauan kendiri di rumah.

Tentunya tempuh 14 hari tersebut merupakan saat yang mendebarkan untuk diri sendiri dalam menentukan tahap kesihatan sendiri. Adakah masih normal atau sebaliknya? Bagaimana pula jika kesan kesihatan terasa tidak baik selepas tempuh kuarantin berlaku, apa pula tindakan sewajarnya untuk kita lakukan?

Terpanggil untuk Dr Erna Nadia berkongsi andai situasi begini berlaku.

“Doktor, saya dah habis kuarantin diri sendiri, dah hari ke 17 tapi saya masih rasa sesak dada, semput dan batuk. Tapi dah habis 2 minggu kuarantin dah, periksa pulse oximeter kat rumah pun okkk je, 95,96”

Jawapan saya adalah segeralah pergi ke hospital. Jangan bertangguh, jangan bertanya tanya.

Tempoh inkubasi untuk varian delta lebih lama iaitu 21 hari. Untuk varian aplha dan beta dalam 10-14 hari.

Tempoh inkubasi ini adalah tempoh masa dari saat seseorang sudah dijangkiti virus sehingga dia menunjukkan gejala atau simptom.

Tak semua orang akan menunjukkan gejala pada hari pertama dijangkiti. Lagi lagi orang muda yang tiada penyakit kerana pada awalnya badan masih kuat melawan kuman yang menyerang.

Sebab itu varian delta ini bahaya. Awal awal tak ada sebarang gejala. Sihat, hebat. Selang beberapa hari, pap terus lemah. Dan inilah tindakan yang perlu diambil.

Rasa ada gejala sahaja atau gejala semakin teruk sahaja, teruslah ke hospital. Jangan berlengah. Because we never know.

Lakukan Pemeriksaan Di Hospital

Don’t trust 100% on your own medical device. Sebab boleh jadi anda salah pasang, mesin anda tak berapa accurate yada yada yada.

Ke hospital bukan untuk apa, untuk periksa dengan betul. Tak kira kuman apa yang menyerang, at least kita tahu.

Boleh jadi covid, boleh jadi radang paru paru biasa, boleh jadi asthma, boleh jadi tibi, boleh jadi bronchitis atau penyakit lain. Nak sebut differential diagnosis ni memang 5000 patah perkataan belum tentu habis.

Jadi, nasihat saya, jika rasa tak sihat, teruslah berjumpa doktor ya

Tak perlulah lagi makan di kedai, once face mask dah dibuka di public, banyak kuman yang akan datang menyerang. Berhati hati kerana bukan kesihatan kita sahaja yang perlu dijaga.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Berlari-Lari Anak Setiap Hari Mampu Jauhi Risiko Penyakit Kronik. Ikuti Penjelasan Dr Ini.

Menjaga kesihatan amat penting bagi semua orang.

Pelbagai cara boleh dilakukan termasuk bersenam dan menjaga pemakanan.

Ia termasuk berlari-lari anak untuk memastikan badan kekal sihat.

Nak tahu caranya, ikuti penjelasan Dr ini.

Senaman ringkas bantu elak penyakit kronik

1. Setiap individu digalakkan untuk melakukan pergerakan fizikal atau bersenam untuk kekal sihat.

2. Sekurang-kurangnya melakukan senaman berlari-lari anak atau berjalan pantas. (brisk walking).

3. Dalam satu kajian mendapati bahawa mereka yang melakukan brisk walking antara 5 hingga 10 minit setiap dapat menghindari dari pelbagai penyakit.

4. Dengan brisk walking saja dapat mengurangkan risiko kematian akibat serangan jantung atau angin ahmar, mengurangkan risiko menghidap penyakit berkaitan kardiovaskular.

5. Ia juga mampu mengurangkan risiko menghidap barah serta menjauhkan diri daripada menghidap penyakit neurologi seperti Alzheimer dan Parkinson.

6. Dalam panduan kesihatan American Health Association, setiap orang digalakkan melakukan aktiviti fixikal selama 2.5 jam setiap minggu atau berlari 30 minit selama 5 hari dalam tempoh seminggu.

7. Selain mengekalkan kesihatan, ia juga dapat:

– Tidur yang lebih nyenyak

– Meningkatkan mood yang baik

– Meningkatkan fokus kerja

8. Antara tips untuk melakukan brisk walking adalah:

✅ Untuk elakkan kecederaan pastikan memakai kasut larian yang betul

✅ Tingkatkan jarak larian secara berperingkat

✅ Lakukan aktiviti memanaskan badan (warm-up) sebelum mula berlari

✅ Jaga postur badan semasa berlari.

Semoga bermanfaat

Sumber: Dr Zubaidi Hj Ahmad


Leon Banyak Kali Jerit Waktu Tidur, Alami Mimpi Buruk. Rihana Petra Dapatkan Nasihat Pakar

Ibu mana yang tidak sayang anak. Tetap mahu yang terbaik buat permata hatinya. Begitu juga dengan Selebriti, Rihana Petra sentiasa memberi perhatian utama kepada anak tunggalnya, Ismail Leon.

Terbaharu menerusi satu hantaran di laman Instagram, Ratu Cantik Moscow berkongsi kisah Leon yang mengalami mimpi yang buruk.

Wanita berusia 30 tahun ini yang cukup terkenal di Malaysia, mempunyai cara tersendiri untuk menenangkan anak kesayangannya yang baru berusia 3 tahun.

Kata Rihana atau nama lahirnya Oxana Andreevna Voevodina dia juga pernah melalui situasi yang sama ketika hamil. Malah katanya dia mendapat nasihat daripada pakar untuk mengatasi masalahnya itu.

Bukan sahaja kerana kecantikannya, bahkan perkongsian mengenai anak tunggalnya, Ismail Leon menarik perhatian warganet. Terbaharu menerusi satu .

Malam tadi gelisah… Leo menjerit semasa tidurnya beberapa kali. Dia pasti bermimpi sesuatu yang buruk…

Saya bangun awal dan semasa saya bersiap untuk ke lapangan terbang, saya terus memikirkan tentang tidur Leon yang tidak lena.

Ia bermula ketika dia masih kecil dan ia tidak berlaku untuk masa yang lama, tetapi hari ini ia berlaku lagi.

Saya membuat persamaan: apabila saya tidak tenang, ia serta-merta menjejaskan anak saya. Itulah kaitan emosi.

Menjerit pada waktu malam adalah akibat kehamilan saya yang sukar. Saya sangat gementar dan saya tidak tidur dengan lena.

Dan ia mengambil tol. Ia akan berlalu dengan usia, sudah tentu. Dalam pada itu, saya berusaha keras dan melakukan yang terbaik untuk meminimumkannya.

DAPATKAN NASIHAT PAKAR

Inilah yang pakar telah mengesyorkan kepada kami

1.Kawal rutin harian anda. Anda tidak sepatutnya “terharu” atau tidak cukup tidur.

2 Elakkan situasi yang tertekan (untuk saya dan Leon) dan terlalu teruja.

Dan daripada saya saya akan menambah – memupuk cinta. Semua komunikasi dengan Leo saya bina melalui cinta.

Saya tidak memarahi, tetapi menerangkan, bukan mengkritik, tetapi membantu. Ini membantu kami membina hubungan yang saling mempercayai dan mengekalkan keakraban emosi


Tahniah Hero Malaysia! Abang Viva Terima Pingat Jasa Kebaktian (PJK)

Sememangnya layak untuk menerima pingat ini, Azwan Omar atau nama samaran Abang Viva yang pernah menjadi fenomena semasa beberapa negeri dilanda banjir dahulu. Beliau yang banyak mengerah tenaga menghulurkan bantuan pada mangsa banjir walaupun bergerak secara solo dari Melaka hanya berbekalkan sampan miliknya dengan menaiki kereta Viva.

Dimaklumkan, beliau bekerja sebagai operator mesin, dia memohon cuti kecemasan daripada majikannya unutk selamatkan mangsa banjir di Shah Alam.


Jangan Buat Main Ubat Tahan Sakit. Doktor Ini Jelaskan.

Jangan buat main ubat tahan sakit. Memang bila makan, akan rasa  sakit hilang. Namun kesannya bahaya untuk kesihatan. Oleh itu, tidak boleh makan sebarangan tanpa nasihat doktor.

Ikuti perkongsian Dr Zubaidi Hj Ahmad.

BAHAYA UBAT PENAHAN SAKIT

“Salam doktor, baru-baru ini bapa saya berumur 65 tahun telah terjatuh di tangga luar rumah. Dia mengalami sakit di pergelangan kaki dan doctor memberitahu yang dia mengalami ‘sprain’ kerana ia sangat bengkak dan tidak boleh digerakkan. Xray telah diambil dan normal. Dia telah menggunakan ubat tahan sakit yang doctor beri selama seminggu. Masalahnya dia mengadu pedih perut. Mohon pencerahan doctor, terima kasih”

Wa alaikumus salam.

Saya sangat berhati-hati apabila memberikan pesakit saya ubat penahan sakit seperti ibuprofen, mefenamic acid (ponstan) dan diclofenac (voltaren), terutamanya orang yang mempunyai masalah penyakit kronik atau wargatua.
Ubat-ubat ini mudah didapati, kerana ia bukan saja boleh didapati di klinik tetapi di mana-mana farmasi secara over the counter.

.
Lebih-lebih lagi pesakit migraine, gout dan arthritis yang biasa menggunakannya untuk meredakan rasa sakit kepala, sakit sendi, dan sakit-sakit badan. Pil-pil ini memberikan kelegaan setelah diambil beberapa minit saja. Walau bagaimanapun, ubat-ubat tahan sakit ini boleh memberikan kemudaratan pada perut.

.
Pada peringkat awal ia akan menyebabkan individu tersebut akan berasa kurang selesa, dan kembung perut. Lama kelamaan lapisan dalam perut menjadi bengkak (gastritis), kemudian menjadi luka (gastric ulcer) yang boleh menyebabkan pendarahan sehingga muntah darah. Walaupun ubat tahan sakit diberikan secara suntikan dan tidak memasuki perut, ia boleh menyebabkan masalah yang sama terutama wargatua yang berumur 60 tahun ke atas.

.
Ramai pesakit yang masih muda mengalami masalah kerosakan buah pinggang kerana mengambil dan memakan ubat tahan sakit secara tidak terkawal atau mengambil ubat-ubat yang dibeli dari toko-toko jamu yang mengandungi racun terkawal.

.
Ini kerana ubat penahan sakit terutamanya jenis NSAIDs menyebabkan saluran darah menjadi kecut dan ini menyebabkan pengaliran darah yang berkurangan ke buah pinggang.

.
Saya menasihatkan agar anda lebih berhati-hati ketika menggunakan ubat tahan sakit supaya tidak menggunakannnya secara berlebihan.

#HealthDrZubaidi


Nak Kawal Kolesterol & Berat Badan, Mulakan Dengan Pengambilan Labu. Dr Ni Jelaskan!

Bila ingin mengetahui berapa paras kolesterol dalam badan, sebenarnya hanya boleh kita boleh ketahui dengan melakukan  pemeriksaan darah yang dinamakan Fasting Lipid Profile.

Ini di mana seseorang yang ingin menjalani ujian darah tersebut, tidak boleh makan selama enam sehingga lapan jam sebelum ujian darah dibuat.

Hakikatnya, kolesterol ini diperlukan dalam badan dalam oenghasilan hormon dan penghadilan hempedu untuk pencernaan. Namun jika jumlahnya berlebihan, ia menyebabkan mudarat dan bahaya pada kesihatan kita.

Jadi bagaimana untuk mengawal kolesterol?

Ingin tahu lanjut, jom kita baca perkongsian daripada Doktor Zubaidi Hj Ahmad ini. Semoga bermanfaat.

DIET SERAT TINGGI : MENGAPA SAYA PILIH LABU

Ia adalah salah satu daripada sayur-sayuran yang mempunyai kalori yang sangat rendah. 100 g labu menyediakan hanya 26 kalori dan tidak mengandungi lemak tepu atau kolesterol.

Labu kaya dengan serat pemakanan, anti-oksidaseperti vitamin-A, vitamin-C dan vitamin-E, mineral, vitamin.

Oleh itu labu adalah salah satu makanan yang disyorkan oleh pakar pemakanan untuk program mengawal kolestrole dan pengurangan berat badan.

Labu juga mempunyai vitamin A yang tinggi iaitu 7384 mg dalam setiap 100 g labu.

Vitamin A adalah anti-oksidan semulajadi yang kuat dan diperlukan oleh badan untuk mengekalkan kecantikan kulit. Ia juga adalah vitamin yang penting untuk penglihatan visual yang baik. Ia membantu melindungi dari kanser paru-paru dan kanser rongga mulut.

Ia juga adalah sumber yang sangat baik banyak poli-sebatian fenolik flavonoid semula jadi seperti α, karotin ß, cryptoxanthin, lutein dan Zea-xanthin.

Zea-xanthin adalah antioksidan semulajadi yang menapis pancaran sinar UV (ultra-violet) dan melindungi macula lutea dalam pada retina mata.

Buah labu juga adalah sumber yang baik kumpulan B-kompleks vitamin seperti folates, niasin, vitamin B-6 (pyridoxine), thiamin dan asid Pantothenic.

Ia juga adalah sumber yang kaya dengan mineral seperti tembaga, kalsium, kalium dan fosforus.


Kerinduan Tiada Penghujung Buat Anak Sulung, Ibu Ni Kongsi Apa Dilaluinya. Sungguh Menyentuh Hati!

Kisah yang dikongsikan oleh wanita yang dikenali sebagai El Haura Esha di Fb ini jika dihayati, pasti mampu membuatkan hati seorang wanita, tersentuh dan mengalirkan air mata kesedihan.

Wanita ini, terlihat begitu rindu dan sabar menanti anugerah terindah dari Allah. Dua tahun lamanya dan akhirnya disahkan mengandung. Pun begitu, saat berada di bulan ke enam usia kandungannya, kesabaran itu diuji lagi dan menyebabkan kerinduannya pada insan bergelar anak tiada berpenghujung.

Dan meluahkan rasa rindu yang menebal, El Haura coretkan catatan untuk dijadikan kenangan.

UMI RINDU ANAK UMI. AL FATIHAH ?

6/8/2018
7.50 pagi

Adik, tahu tak. Sehari sebelum umi lewat period umi dengan abi dan kawan kawan yang lain naik gunung jerai. Masa ni umi banyak sangat berjalan. Sampai kan tiap hari umi hitung hari sebab nak tengok bulan tu period lewat tak.

Lama dah kami tunggu kehadiran adik. 15/9 ni cukup 2 tahun umi abi bina masjid,bagi mereka yang dah ada anak mungkin masih baru. Tapi tidak bagi umi. Umi rasa lama sangat penantian ni . Masa umi naik gunung jerai tu, umi dah rasa tak sedap badan. Rasa mual. Rasa nyucuk je kadang perut ni. Tapi umi tak berharap pun sebab dah banyak duit umi habiskan untuk beli opk dengan upt sebelum ni. Kadang kadang umi test tanpa pengetahuan abi. Lepas test terus umi buang. Result menghampakan. Kadang abi tanya dah test ke. Umi cakap belum. Sebab umi taknak abi tahu result nya negative. Begitulah bulan demi bulan berlalu.

YaAllah, tiap bulan umi tunggu saat saat ni. 2 hari lewat umi tak test lagi sebab umi anggap Allah nak bagi umi peluang untuk beribdat padaNya.Disaat abi sedang lena dibuai mimpi. Umi bangun mohon taubat dan keampunan dengan Allah. Umi tahajud. Umi nangis sepuas hati sampai tak keluar suara, dengan harapan moga Allah bagi umi merasai nikmat ni. Umi pun teringin juga nak ada anak.5 hari berlalu, umi pelik kenapa masih tak datang jugak. Malam tu umi dapat mimpi upt double line. YaAllah seronok sangat walaupun tu cuma mimpi. Esok tu umi terus test, tapi umi tak berharap pun. MasyaAllah clear blue naik pregnant 3+ .Gembiranya umi.

Tapi umi tak bagitahu lagi abi. Malam tu umi buat suprise. Sujud syukur abi kamu. Terus dia datang gosok perut umi panggil assalamualaikum baby.baby buat apa tu. Seronok umi tengok dia. Akhirnya umi dapat bagi dia zuriat. Hari demi hari berlalu. Abi ikutkan semua kehendak umi nak makan apa. Banyak abi beli buah. Susu. Umi rindu saat saat ni. Kadang bila takdapat apa yang umi nak, mesti menangis. Kenangan. Makin hari adik makin membesar,dengan alahan nya yang teruk. Sampai kadang muntah keluar darah sikit sebab luka. Tapi takpa, umi okay je. Demi adik anak umi yang umi cinta. .

Adik, umi rindu adik. Adik anak yang menyenangkan. Selama umi kandung kan adik 6 bulan 1 hari. Adik takda masalah apa pun. Semua okay. Hb umi pun okay. Kenangan terindah bila umi dapat rasa gerakan adik. Rindunya. Adik yang selalu teman umi kemana mana. Benda yang paling umi abi taksabar adalah bila dapat tarikh nak scan. Kami seronok dapat tengok buah hati kami walaupun melalui scan.

Berdoa Yang Baik-baik

Umi ingat lagi. 31/7 pukul 8.15 pagi macam tu, umi tengah baring ke kanan. Pastu bila umi nak pusing ke kiri umi rasa adik aktif sangat. Tiba tiba PAPPPPPPP! Ketuban pecah. Umi dengan kuasa veto pergi tandas ingatkan air kencing, makin lama makin banyak, rasa suam panas. Takdapat nak kawal. Sah bukan air kencing. Ketuban pecah. Umi jerit panggil abi. Suruh siap. Habis air ketuban bersepah dekat rumah pondok kita. Rumah pondok. Besar mana lah sangat kan. Umi pakai jubah, tudung. Habis basah jubah umi masa ni. Dengan keadaan kalut ingat dah nak beranak sampai umi lupa nak pakai purdah.

Masa nak turun tangga sekali 3 anak tangga umi lompat, masa tu dah tak fikir dah akan jatuh tergolek ke apa. Janji anak umi selamat. Sampai laboor room, pelatih lelaki seluk. Pastu doktor pulak seluk, jalan dah bukak 2cm. Tapak Kaki adik dah keluar. Bacaan ketuban 2 .Bila diingatkan balik, 2minggu sebelum ketuban pecah umi ada kene cirit birit dalam 10 hari macam tu ,umi dah pergi kk, doktor cuma bagi air garam je. Umi takpergi kecemasan terus sebab umi tahu nanti akan kene tahan wad. Kebetulan masa tu umi abi tengah kering. Mana nak bayar bil spital. Tu apa yang umi fikir masa tu. Sedangkan rezeki Allah taala tu luas. Umi lupa.

Masa dalam wad seminggu, umi cakap kat abi. Pujuk lah adik supaya dia keluar. Umi kesian kat adik ,sebab kaki adik dah keluar tapi kuasa Allah umi takrasa pun kaki adik keluar, cuma bila adik bergerak umi rasa ngilu. ,umi taknak adik pergi dalam perut. Umi nak tengok adik keluar masih bernyawa. Abi usap perut, abi cakap

“Dik, keluar la. Umi abi tak sabar tunggu adik. Kesian umi. Abi umi redha kalau jadi apa apa .muhammad alwi anak yang baik. Permudahkan lah urusan umi ”

Seminggu umi kene tahan wad. Tiap malam umi luangkan masa di bilik solat. Tiap malam umi bacakan yasin untuk adik. Supaya adik dapat bertahan. Disaat mereka yang menunggu masa bersalin lena dibuai mimpi. Umi sorang sorang duk menangis dalam tu. Perit kan dik, menangis tak keluar suara ni. Umi cuma fikirkan macam mana nak selamatkan adik. Nak balik rumah cepat .Malam sebelum umi bersalinkan adik, kuat sangat adik menendang. Seronoknya umi. Hilang semua kesedihan umi waktu tu. Sebab dah seminggu kot umi kene tahan wad. On antibiotik 6 jam sekali. On dexa dua dos. Sebab ketuban pecah awal. Pukul 3 pagi umi tersedar sebab adik duk mengeras je taktahu berapa minit sekali. Umi cakap dekat adik.

” kenapa anak umi mengeras. Adik tak selesa eh kat dalam. Mungkin sebab ruang sempit kot. Yelah ketuban dah takde kan. Sabar eh. Jap lagi umi g tandas. Adik kuat eh. Kalau adik kuat umi pun kuat. ”

Pastu adik mengeras lagi, kemudian adik aktif menendang. Umi termenung jap kat katil. Sebelum 3 hari adik nak keluar, umi dah mimpi adik akan pergi tinggalkan umi.pastu umi pujuk adik. Umi cakap lagi kat adik.

” Adik. Kalau adik nak pergi. Adik pergilah dik. Umi dah redha. InsyaAllah umi akan cuba untuk kuat. Umi nak balik rumah. Umi rindu abi. Umi serabut duk hospital. Kene cucuk. Sakit dik. Umi dah redha. Umi sayang adik. InsyaAllah kalau adik keluar, adik hidup. Umi sanggup jaga adik. Ulang alik hospital pun takpe. Umi sanggup datang jaga adik. Okay lah jum kita g tandas. Umi nak solat sunat. Kita solat sama sama eh ”

Saat Cemas

Jam di skrin telefon menunjukkan dah pukul 3.30 pagi. Lagi sekali rasa mengeras. Sakit pinggang halus halus ja. Gagah kan diri pergi tandas. Masa umi g tandas tu, umi tengok darah ketul keluar. Umi gelabah dah. Terus g kat kaunter,bagitahu nurse,nurse suruh duk kat katil dulu . Masa ni umi tak tenang dah. Umi mesej abi suruh siap sedia.

Pukul 5 setengah umi ditolak ke laboor room. Doktor cek jalan dah 5cm. Kaki adik dah keluar sampai lutut dah. Tapi kuasa Allah umi tak rasa apa. Sakit pun takde. Alhamdulillah. Nikmat,buat ctg jantung adik okay. Takde apa masalah. Adik pun aktif je . Kuatnya anak umi ni. Pastu doktor tinggal kan umi sorang sorang dalam bilik pramatang. Doktor cakap kalau ada rasa benda keluar terus panggil nurse. Taklama kemudian pukul 6.30 pagi umi masuk laboor room. Umi mesej abi suruh masuk. Pukul 6.45 cemtu abi masuk. Pukul 7 nurse pasang drip induce. Pastu nurse pergi mana tah. Pastu nurse lain lak datang. Pastu umi bagitahu nurse rasa nak kencing. Nurse pun cakap nak pasang tiub terus tak rasa nak kencing .takut. pastu nurse tanya ada rasa sakit tak. Contraction. Umi cakap takde. Umi tanya macam mana rasa Contraction. ?

7.30 pagi
Pastu masa nurse duk pasang tiub air kencing tu. Tiba tiba umi rasa macam ada benda nak keluar. Tapi umi tak rasa sakit. Masa ni kuat sangat adik bergerak. Umi bagitahu nurse.

” Nurse, saya rasa macam ada benda nak keluar. Saya nak teran eh. Tapi tak rasa sakit. ”

Nurse suruh tunggu jap. Pastu tiba tiba nurse menjerit cakap.

“Mana doktor. Mana MO. Takda orang ke ni. Patient bilik pramatang dah nak bersalin. YaAllah mana ni doktor. Kaki badan baby dah keluar ni. Bergerak lagi ni. Adik selawat dik. ”

Suami tak henti bisik suruh baca ” Allah hu, zat yang Esa ”
Masa ni dah penat sangat meneran. Rasa dah putus asa. Sebab tenaga dah kurang. Tiba tiba ramai gila pelatih laki masuk. Ya tuhan. Terus terbantut nak meneran. Termenung kejap. 7.40 doktor pun datang. Diaorang baik sangat. Walaupun lambat tapi takpe lah. Asbab je semua tu. Doktor suruh push. Doktor pun cakap kalau dah takboleh nak teran. Puan rileks ya. Kalau boleh biar lah dia keluar dengan sendiri. Lagipun saya tengok dia dah tak bergerak ni.

Masa ni dah rasa ada kekuatan. Umi pun sebut Allahuakbar 3 kali. 7.50 keluarlah anak lelaki umi yang hensem, cukup sifat sempurna seberat 770g. YaAllah seronok sangat umi rasa waktu ni. Tapi umi lupa yang anak umi dah takde.Anak umi lemas. Sebab kepala lambat keluar. Abi tak henti bagi semangat. Abi umi redha. Abi letak adik atas badan umi. Masa ni umi berharap yang adik akan bergerak balik. Tapi takda pun. Umi belai jari adik yang tidak bernyawa . Usap kepala adik. Cium adik. Wangi nya. Darah pun takde kat badan adik abi cakap.

Taklama lepastu nurse amek adik. Abi suruh nurse mandikan adik. Sebab abi nak uruskan kubur adik. Nak carikan orang. Dia kalut sangat masa tu. Taklama lepastu umi ditolak masuk ke bilik rawatan. Kebetulan dalam bilik rawatan tu ada kawan umi dari wad yang sama. Dia pun bersalin malam sebelum adik lagi. Dalam bilik tu ada tiga orang. Kawan umi duk hujung sekali belah kiri. Umi duk hujung belah kanan dekat ng pintu masuk. Pastu sorang lagi umi tak kenal. Dia duk tengah. Umi ingat umi kuat. Masa umi masuk tu kawan umi tanya.

” Baby mana.? dah bersalin eh? Baby laki ke perempuan? Berat berapa?

Umi cakap dah. Alhamdulillah. Lelaki. 770g. Tengah dimandikan. Taklama kemudian budak yang katil tengah tu tengok luar,ada nurse pegang adik dan dia cakap ehh eh, anak siapa tu. YaAllah kesian nya. Pastu umi pandang luar. Umi tengok kain batik tu. Umi kenal kain batik tu. Taklama lepastu umi nampak abi. Adik dah siap dimandikan. Terus umi meraung. Umi cakap. Kak! Tu anak saya. Anak saya dah MENINGGAL .SAYA RINDU ANAK SAYA. ? KUAT SANGAT umi nangis masa tu. Sampaikan diorang pun nangis sekali. Pastu nurse pun tutup tirai. Tak bagi diorang sembang dengan umi. Sebab nurse takut diorang tanya umi soalan macam macam.

Lepas adik dah dimandikan. Dikafankan. Abi bawak adik jumpa umi. Tapi dengan syarat kalau nak tengok adik. Umi takboleh nangis.Masa abi bukak ikatan tu. Umi dapat tengok muka adik.Umi dapat kekuatan yang luarbiasa. Sebelum ni umi taktahu pun adik lelaki ke perempuan. MasyaAllah comelnya anak umi. Sempurna cukup sifat. Dengan hidung mancung .hensemnya. putih sangat. Lembut je pipi adik. Geram umi tengok mulut adik yang tersenyum indah. Adik dah nampak syurga lah tu kan. Seronoknya. Alhamdulillah umi bangga ada anak syurga. Umi peluk cium adik. Belai pipi lembut adik. Wangi nya adik. Orang yang mandikan adik pakaikan adik celak atas permintaan abi. Pastu abi suruh pakaikan buat macam serban. Allahu comel sangat. Geram umi tengok adik. Walaupun adik dah tak bergerak. Umi rasa tenang sangat masa tu. Umi kuat masa tu. Tak nangis pun.

Ciuman Terakhir

Abi senyum je dik. Dia cakap ank umi hensem.Masa abi dah nak bawak balik adik. Umi bagi ciuman terakhir buat adik. Abi dengan adik dah takda depan umi. Umi termenung.siapa nak isap susu umi ni ?. Dalam kesedihan umi merasakan ketenangan dan seronok. Doktor bagi umi ubat stop susu. Dik, maaf sebab takdapat nak susu adik. Umi pun teringin jugak macam mereka. Dapat menyusu dan peluk anak mereka. Adik, umi mintak maaf sebab umi takdapat nak temankan adik sampai kubur. Maaf sebab umi takde masa adik balik ke rumah baru adik. Maaf dik. Umi kene duduk wad masa tu. Tapi umi janji lepas habis pantang umi pergi melawat anak umi. Umi rindu adik.

Terima kasih dik sebab hadir dalam hidup dan rahim umi selama 6 bulan 1 hari. Walaupun sekejap umi dapat merasa. Umi seronok. Dapat merasai nikmat ni semua. Terima kasih sebab permudahkan urusan umi. Dik, baju adik tu, barang barang adik tu siapa nak pakai dik. ? Mana adik, umi rindu. Baru je umi rasa adik menedang, bergerak. Tiba tiba adik dah takde . Kadang umi lupa yang adik dah takde. Umi usap perut.Patutnya due adik 25/11 ni. Dik, masa umi mula mula solat dalam pantang. Umi berdoa macam biasa umi doakan sebelum adik pergi. Sampai sekarang umi terbawak bawak. Umi doa

” yaAllah. Terima kasih alhamdulillah masih lagi diberi peluang untuk bersama dengan zuriat ku. Terima kasih Allah. Jadikan anak ini anak yang soleh solehah. Anak yang diberkati….. ”

Sampai je dekat diberkati umi baru sedar yang anak umi dah takde. Umi menangis kat situ jugak. Pastu umi cakap dekat Allah. YaAllah, kenapa dengan aku ni. Anak aku dah takde la yaAllah.

Kejap je masa berlalu dik. Harini dah 40 hari adik pergi tinggalkan umi. Umi takkan lupakan adik sampai bila bila.

Dekat sini jelah umi meluah apa yang umi rasa. Dengan sokongan dan semangat dari kawan kawan umi kat dalam ni. Umi kuat.

Nanti, jangan lupa tarik umi dengan abi ke syurga tau. Jangan lupa cari umi ya adik. Umi janji lepasni akan jadi ibu dan isteri yang baik untuk abi. Umi akan cuba baiki diri. Dik, nanti kalau abi pergi kelas siapa yang nak temankan umi macam selalu.

umi dah puas hati dapat cium adik. Belai adik.Ni je gambar adik yang umi ada. Bila umi rindu umi tengok ni jelah. Bila tengok barang barang adik. Umi sebak. Tapi sekarang umi dah kuat.

Umi sayang anak umi.
MUHAMMAD ALWI BIN MUHAMMAD SYAHIRAN .


Turunkan Kadar Kolestrol Dan Miliki Kulit Cantik Dengan Rebung

Rebung buluh merujuk kepada pucuk buluh yang muda dan masih lembut. Di Asia, ia biasanya ambil dan dipotong untuk dimasak sebagai lauk. Contohnya gulai rebung, salad dan sayur lodeh.

Banyak kelebihan rebung yang tidak semua masyarakat tahu. Melalui perkongsian dari Doktor Rizal Abu Bakar, terdapat 62 kajian telah mengesahkan rebung dapat menurunkan kolestrol. Selain bagus untuk kulit dan bantu usus kerana bertindak sebagai prebiotik.

ANTARA KHASIAT REBUNG

1. KAYA ANTI OKSIDA, COPPER, VITAMIN B6, & LAIN-LAIN
Rebung ni kaya dengan anti oksida, copper, vitamin B6, E, K, Riboflavin, Thiamine dan fosforus. Vitamin B6 saja terlibat dalam 140 biochemicals reaction dalam sel. Tak cukup vitamin sakitlah sikit tubuh.

2. MENGANDUNGI PREBIOTIK & TURUN KOLESTROL
Rebung ni bagus sangat untuk kulit, turunkan kolesterol dan bantu usus sebab bertindak sebagai prebiotik.

Rebung juga bantu kuruskan badan. Ada 62 kajian sahkan hal boleh kurus ni. Kalau campur dengan MCT Oil makin cepat turun berat badan.

Bolehlah cuba masukkan dalam diet harian. Nanti dapatlah bonus kulit cantik, badan lentik tu.

3. BAIKI SISTEM PENGHADAMAN, CEGAH DIABETES & ANEMIA
Rebung juga baiki sistem penghadaman. Yang ada sembelit, elok sangat amal makan rebung. Bantu metabolisma badan. Cegah diabetes dan anemia. Kalau tak jumpa rebung. Boleh juga guna belimbing buluh.

Rebung ni boleh buat macam macam. Dahlah berkhasiat. Jarang orang sekarang makan rebung ni. Sebab susah nak jumpa. Tapi saya cari jugak sebab nakkan khasiatnya.

Rebung ni sedap buat salad atau buat rebung udang masak lemak cili padi. Fuhh sodap ni makan time hujan panas panas. Baru merecik!

RESEPI GULAI LEMAK UDANG CILI API + REBUNG
Nak masak lemak cili padi ni tak susah pun. Tak guna banyak bahan.

BAHAN-BAHAN:
* Rebung fresh.
* Udang (dicuci dan disiang).
* Cili padi (ikut nak banyak mana ikut selera pedas).
* 1 inci kunyit hidup.
* Daun kunyit (mayang halus).
* 1 batang serai.
* Santan segar.
* Asam keping.
* Air secukupnya.
* Garam bukit secukup rasa.

CARA PENYEDIAAN:
1. Tumbuk sekali kunyit dan cili padi sampai lumat.
2. Ketuk serai bagi lenyek sikit.
3. Masukkan bahan tumbuk tadi dalam periuk. Masukkan separuh santan, rebung dan asam keping. Didih guna api sederhana sampai menggelegak.
4. Baru masukkan udang. Kacau dan masukkan baki santan serta garam cukup rasa.
5. Biarkan selama 10 minit dan tutup api.
6. Sedia untuk dihidang.

Bolehlah cuba.

Sumber: Facebook DrRizal Abu Bakar

Artikel Berkaitan